
um  Aiispice  SSmo  D.  N.  Pio  PP.  IX.  lacobus 
Keogh  Pittzburgensis  Collegii  Urbani  Alumnus  pu- 
blicam  de  sacra  Theologia  et  Historia  Ecclesiastica 
disputationem  die  19.  Novembris  anni  nuper  elapsi 
iniret ,  quam  quidem  SSmus  Pater  horis  pomeri- 
dianis  Sua  praesentia  decoravit,  atque  ingenii  do- 
ctrinaeque  specimen  ab  iuvene  optimae  spei  exhi- 
bitum  benignissimis  modis  probavit ;  inter  theses 
historicas  de  Romanis  Pontificibus  eorumque  au- 
ctoritate  ,  hanc  quoque  tradebam. 

«  Apostohci  Palhi  notio  accurata  videtur  ut 
»  per  illud  B.  Petri  palhum  seu  superior  vestis 
»  exhibeatur ,  eoque  Pontifices  ipsius  veluti  per- 
»  sonam  referant ,  ahisque  praesuhbus  concedatur 
»  ut  auctoritatis  inde  dimanantis  signum  existat.» 

Porro  cum  indumenti  huius  origo  incerta  ma- 
nere  videretur ,  et  mehoris  quoque  notae  scripto- 
res,  reiecta  ad  summum  ea  sententia  quae  Pal- 
hum  ex  Imperiah  repetebat  indulto ,  vix  ahquid 
ad  veram  adstruendam  originem  proferrent ;  op- 
portunum  censui  nonnuHorum  studiis  acquiescere 
ut  ea  exhiberem  quae  propositam  suggerebant. 


Ut  vero  pertractatio  huiusmodi  clarior  evadat , 
primo  quidem  disciplinam  de  Pallio  apud  Latinos 
et  Orientales  usu  receptam ,  prolatis  etiam  anti- 
quioris  aetatis  documentis ,  breviter  tamen  ac  per 
summa  capita  proponam :  quod  quidem  facile  unus- 
quisque  videt  totius  disquisitionis  esse  fundamen- 
tum.  Hac  tamen  priori  in  parte,  documenta  sim- 
pliciter  atque  historice  proferentur  ,  siquidem 
omnium  ratio  ac  nexus  ex  dicendis  patebit.  Hy- 
potheses  deinde  a  nonnullis  circa  eiusdem  PalHi 
originem  excogitatas  ,  atque  eam  imprimis  quae 
ex  Imperatorum  repetit  elargitione ,  refellam.  Hinc 
via  strata  ad  veram  iuxta  propositam  thesim  sa- 
cri  PalUi  originem  detegendam :  proindeque  ar- 
gumenta  ad  id  comprobandum  evolvam.  In  hac 
vero  pertractatione  veterum  scriptorum  documen- 
tis  iungentur  monumenta,  eaque  sane  praecla- 
rissima  quae  in  vetustioribus  Urbis  ecclesiis  po- 
sterorum  memoriae  tradebantur  :  ex  coniunctione 
enim  ista ,  argumento  lux  haud  mediocris  accedere 
videtur. 

Offendere  aUquem  posset  novitatis  species,  quae 
in  proposita  sententia  persentitur.  Attamen  reco- 
lendum  est  idem  pluribus  contigisse,  qui  rationem 
historicam  nonnuilorum  rituum  vel  sacrarum  ve- 
stium  declarandam  susceperunt :  cum  praesertim 
ex  antiquiori  aevo  rara  admodum  documenta 
supersint ,  nec  facile  scripto  traderentur  quae 
omnibus  notissima  ac  perspicua  erant ;  successive 


autem  potissimum  commendari  ac  declarari  con- 
sueverunt  hac  in  re,  quae  ad  pios  moralesque  sen- 
sus  fovendos  magis  opportuna  viderentur.  Atta- 
men  disquisitio  haec  ad  antiquitatem  ut  par  est 
convertitur,  ac  statutam  ApostoUci  PaUii  origi- 
nem  veterum  scriptorum  testimoniis  et  hturgicis 
usibus  consignatam  evincet.  Hinc  specie  potius, 
quam  re ,  nova ,  haec  PaUii  notio  haberi  poterit : 
cum  ea  iugiter  servata  fuerit ,  hcet  ob  immutatam 
indumenti  formam ,  et  usuum  varietatem ,  ab  ea 
forsitan  retraheretur  attentio. 

Ceterum  quae  asseritur  Pahii  Apostohci  origo 
sacri  huius  indumenti  excehentiae  ac  dignitati 
adamussim  respondere,  ac  per  iham  Romani  Pon- 
tificis  maiestas  atque  externa  vehiti  dignitas  vene- 
rabihor ,  si  ita  loqui  fas  est ,  fieri  videtur  :  per- 
gratum  proinde  erit,  siquidem  haec  probentur,  hoc 
qualecumque  obsequii  signum  erga  Apostohcam 
Sedem  exhibuisse 

S  ACRI   PALLII 

ORIGINE 

CAPUT  1. 

DE  PALLII  USU  QUOAD  OCCIDENTEM. 


ARTICULUS  I. 

Romani  Pontificcs. 


A  allii  nomine  venit  sacrum  indumentum  :  videlicet  fa- 
scia  quaedam  lanea,  alba,  crucibus  ornata,  quae  pectori 
atque  humeris  advolvitur,  extrema  autem  inferius  pro- 
fluunt.  Ab  antiquiori  aetate  Pallii  usus  occurrit ,  eoque 
Romanum  imprimis  Ponlificem  decoratum  constat. 

Vetustiores  Pontifices  Pallio  fuisse  indutos  eruitur  ex 
indulto  Marci  Papae  usum  illius  ad  Ostiensem  Episcopum 
extendenlis. 

Apud  Anastasium  ,  inter  ea  quae  anno  538.  inique 
in  Silverium  Pontificem  acta  sunt ,  instigantibus  aulae 
Byzantinae  administris ,  habetur  in  eius  vita  «Subdiaco- 
»  nus  regionarius  regionis  primae  tulit  Pallium  de  collo 
»  eius  et  duxit  eum  in  cubiculum ,  et  expolians  eum 
»  induit  eum  monachicam  vestem  et  abscondit  eum.  » 

lohannes  Diaconus  iussu  lohannis  VIII.,  qui  Petri  ca- 
ihedram  ascendit  anno  872,  vitam  Gregorii  M.  scripsit : 
libro  autem  IV.  cap.  84.  describit  ipsius  Pontificis  ima- 

ginem ,  quae  eo  \  ivenle  in  proprio  monasterio  depicla 
fuerit  :  postquam  vero  commemorasset  Dalraaticam  et 
Planetam ,  addit  «  Pallio  mediocri  a  dextro  videlicet  hu- 
))  mero  sub  pectore  super  stomachum  circulatim  de- 
))  ducto,  deinde  sursum  per  sinistrum  humerum  post 
))  tergum  deposito ,  cuius  pars  altera  super  eumdem 
))  humerum  veniens  propria  rectitudine  per  medium 
))  corporis  sed  ex  latere  pendet.  » 

Accedunt  musiva  opera  in  Urbis  Basilicis,  quae  Pal- 
Ho  indutos  exhibent  tum  Pontifices ,  quorura  cura  il- 
lae  extruebantur  vel  ornabantur ,  tum  etiam  vetusliores 
quorum  memoria  ob  titulum  erectum  vel  adservatas  re- 
liquias  sacra  ibidem  existeret.  Pro  saeculo  sexto  ad 
SS.  Cosmam  et  Damianum  Felix  IIIl,  S.  Laurentium  extra 
muros  Pelagius  II.  Pallium  deferunt:  quae  tamen  ima» 
gines  restaurationem  aliquam  habuerunt,  Pro  septimo 
ad  S.  Agnetem  pariter  extra  moenia  PalHum  exhibent 
Honorius  I.  et  ailer  antiquior  Pontifex,  forte  Symmachus 
qui  beneficia  in  illam  ecclesiam  eontulerat :  itemque  duo 
Pontifices  in  oratorio  penes  baptisterium  Lateranense 
loannes  IV,  et  forte  Theodorus,  Pallium  item  accipit 
Leo  III.  in  fornice  absidis  Leoniani  triclinii  Lateranensis. 
Illud  gerit  PaschaHs  l,  ad  S,  Praxedem  et  ad  S.  Caecr- 
liam.  Ad  S.  Marcum  Gregorius  IV.  operis  auctor,  atque 
insuper  Marcus  P.  Palhum  habent,  Omitto  recentiores 
imagines  quae  in  aliis  Urbis  ecclesiis  supersunt,  aliasque 
iniuria  ablalas  temporum  ,  quarum  typi  apud  Ciampi- 
nium  et  ahos  Chrislianae  antiquitatis  cultores  exhiben- 
tur ,  in  quibus  Romani  Ponlifices  sacro  hoc  ornamento 
constanter  induunlur. 

Pallium  vero  iugiter  Romani  Pontifices  supra  aha 
sacra  indumenta ,  praeserlim  in  solemni  Missarum  cele- 
bratione ,  detulerunt :  ac  licet  pro  ahis  Praesulibus  hmi- 
tationes  quoad  Palfii  usum  existant  locorum  ac  tempo- 

rum ,  vix  necesse  csl  animadverlere  Summum  Ponliticem 
nullos  quoad  Pallii  usum  habere  limiles. 

ARTIGULUS  11. 

Pontificia  Pallii  indulta. 

Ad  Ponlificia  indulta  documentis  consignala  quod 
perlinet,  ex  Marci  I.  Romani  Pontificis  vita ,  inler  alias 
per  Anastasium  Bibliotliecarium  ex  vetustioribus  mo- 
numenlis  ,  Damasi  praesertim  ,  adlectas  ,  conslat  Pon- 
tificem  Marcum  Ostiensi  Episcopo,  ad  quem  Romani 
Ponlificis  ordinalio  pertinet,  concessisse  ut  Pallio  ea  oc- 
casione  uteretur.  Augustinus  vero  testis  est  Romani  Pon- 
tificis  ordinationem  per  Episcopum  Ostiensem  peragi 
consuevisse.  Collat.  3. 

Saeculo   V.   desinenle  Svmmachus  Pontifex  electus 

est:  is  ad  Theodorum  Episcopum  Laureacensem  Panno- 

niae  ac  Norici  Metropolitam  PalHum  misit,   prout  epi- 

stola  ad  ipsum  dala  testatur.  «  Idcirco  Pallio ,  quod  ex 

»   ApostoHca   caritate  tibi  destinamus ,  quo  uti  debeas 

»  secundum  morem  Ecclesiae   tuae  ,   solerter  admone- 

»   mus  ,  parilerque  volumus  ut  intelligas  quia  ipse  ve- 

»  slitus    quoad    missarum    solemnia    ornaris  ,    signum 

»  praetendit  crucis,  per  quod  scito  te  cum  fratribus  de- 

»  bere  compali  et  mundialibus  illecebris  in  affeclu  cru- 

»  cifigi.    »    Id    vero    Praedecessorum    more    praeslari 

asserit. 

Symmachus  ilem  in  favorem  Arelatensis  Antislilis, 
Caesarii  nimirum,  Pallium  dedit,  uti  refert  Pontifex  Vi- 
gilius  epistola  ad  Auxanium  Arelalensem. 

Yigilius  porro  Auxanium  Pallio  exornavit  ut  sua 
epistola  testatur  «  Et  quia  digna  credimus  ratione  com- 
»  pleri  ,  ut  agenti  vices  noslras  Pallii  non  dcsit  or- 
»  natus »  etc. 

Ad  Arelalensem  item  Antistitem  Sapaudum  Pela- 
gius  I.  misit  Pallium  «  Ut  sedis  nostrae  Vicarius  insti- 
»  lutus,  adinstar  nostrum  in  Galliarum  partibus  primi 
»  sacerdotis  locum  obtineas.  » 

In  regesto  S.  Gregorii  M.  plures  epistolae  ad  Pallii 
concessionem  referuntur:  eae  vero  ad  Occidentis  potissi- 
mum  provincias  pertinent ,  inter  quas  recensendae  quo- 
que  Graecia  et  lllyricum ;  posteriori  enim  aevo  tantum- 
modo  Conslantinopolilani  Antistites  de  iis  patriarchico 
iure  sibi  subiiciendis  egerunt. 

Per  Italiam,  lohanni  et  i^Iariniano  Ravennatensibus 
Gregorius  Pallium  dedit  ac  provisorio  modo  annuit  ut 
quater  in  anno  et^am  extra  Missarum  solemnia  in  Litaniis 
Pallium  deferretur.  Pro  lohanne  videas  lib.  III.ep.56.-V. 
ep.  2.  pro  Mariniano  lib.  V.  ep.  56. -VI.  ep.  61.  Gre- 
gorius  item  Consrantio  Mediolanensi  concedit  Pallium 
lib.  IV.  ep.  1.  lohanni  Panormitano  lib.  XIII.  ep.  37. 
Domno  Messanensi  Lib.  VI.  ep.  9.  lohanni  Siracusano 
lib.VI.  epist.  18.  NonnuIIae  epistolae  eadem  formula  con- 
tinentur ,  nimirum  ubi  nil  erat  peculiariter  adnotandum  : 
admodum  credibile  est  ex  antiquis  regestis  plures  de  Pal- 
lio  epistolas  excidisse,  quae  eadem  expediebantur  forma. 

Pallium  conceditur  Maximo  Saionitano  in  Dalmatia 
lib.  IX.  ep.   125. 

Perhonorifica  est  Pallii  traditio  per  ipsum  Gregorium 
Magnum  in  Leandri  Hispalensis  Antistitis  favorem  edita 
I.  IX.  ep.  121.  122. 

Ad  Virgilium  Arelatensem  lib.  V.  ep.  53.  «Vices  no- 
»  stras  in  Ecclesiis  quae  sub  regno  sunt  praecellentis- 
»  simi  (ilii  Childeberli :  Pallium  quoque  transmisimus 
»  quo  fraternitas  tua  intra  Ecclesiam  ad  sola  Missarum 
»  solemnia  utatur.  » 

Idem  Syagrio  Augustodunensi  Episcopo,  Lugdunensis 
Metropolis  sufFraganeo  >  Pallium  dedit  lib,  IX.  ep.    11. 

108.  109.  priori  loco  post  Lugdunensem  Archiepisco- 
pum  eidem  assignato,  el  data  polestate  vocandi  ad  Sy- 
nodum.  Insuper  Desiderio  item  Galliae  Episcopo  lib.  XI. 
ep.  112. 

Pro  Brilannia  a  Gregorio  Augustinus  Cantuariensis 
Archiepiscopus  PalHum  est  assecutus ,  simulque  faculta- 
tem  constituendi  per  illam  regionem  alios  Episcopos : 
Londinensi  item  Antistiti  PalHum  Gregorius  tribuit:  pro- 
mittit  vero  quod  ,  statuta  altera  MetropoH  apud  Ebo- 
racum,  et  iUi  Archiepiscopo  PaUium  sit  concedendum 
Hb.  XI.  ep.  65. 

Ad  lohannem  lustinianae  primae  Episcopum  Grego- 
rius  scribens  Hb.  II.  ep.  23.  «PaHium  ex  more  transmi- 
»  simus  et  vices  vos  ApostoHcae  Sedis  agere  ilerata 
»  innovatione  decernimus.  » 

lohannes  item  Corinthiorum  MetropoHta  a  Gregorio 
Magno  accipit  Pallium  «  Sicuti  praedecessores  vestri  usi , 
»  concedentibus  praedecessoribus  nostris,  approbantur. » 
Hb.  V.  ep.  57. 

De  Andrea  NicopoHtano  Antislite  ad  Epiri  Episco- 
pos  haec  Gregorius  habet.  «  Suprascripto  Andreae  fratri 
»  et  coepiscopo  nostro  PaUium  nos  direxisse  cognoscite, 
»  atque  privilegia  cuncta  concessisse,  quae  praedecesso- 
»  res  nostri  eius  praedecessoribus  contulerunt.  L.  VI. 
»  ep.  8.  » 

Post  Gregorium  frequentiores  in  dies  fuerunt  PalHi 
ApostoHci  petitiones  et  concessiones ,  seu  potius  docu- 
menta  accuratius  servata.  Celeberrima  praeserlim  quae 
a  Greg.  IH.  facta  est  in  favorem  Bonifacii  Moguntini: 
«  Hinc  iure  tibi  sacri  PalHi  direximus  munus ,  quod 
»  B.  Petri  auctoritate  suscipiens  induaris  —  Ex  vigore 
»  ApostoHcae  Sedis  debcas  ordinarc  Episcopos  »  etc. 
Epist.  8. 

Canones  etiam  vulgati   ut    Archiepiscopi  gcncratim 

Pallium  al)  Apostolica  Sede  liaberent.  Recolenda  impri- 
mis  sunt  qnae  ipse  scribit  Bonifacius  Mogunlinus  epi- 
slola  105.  ad  Cudbertum  Cantuariensem  Episcopum 
c(  Decrevimus  in  nostro  synodali  conventu  et  confessi 
»  sumus  Fidem  Catholicam  et  unitalem  et  subieclionem 
»  Romanae  Ecclesiae  fine  tenus  servare,  Sancto  Petro 
y>  et  Vicario  eius  velle  subiici ,  Metropolitanos  Pallia  ab 
»  illa  Sede  quaerere ,  et  per  omnia  praecepta  Sancti  Pe- 
))   tri  canonice  sequi.  » 

Item  Nicolaus  I.  ad  Bulgaros  cap.  73.  «  A  Sedis  Apo- 
»  stolicae  Praesule  esse  Episcopum  consecrandum  qui 
»  Archiepiscopatus  privilegia  per  nos  accipiat  ,  et  ita 
»  demum  Episcopos  sibi  constituat,  qui  ei  decedenti  suc- 
»  cessorem  eligant :  et  propter  longitudinem  itineris 
»  non  iam  huc  consecrandus  qui  electus  est  veniat : 
»  sed  hunc  Episcopi  qui  ab  obeunte  Archiepiscopo  con- 
»  secrati  sunt ,  simui  congregali  conslituant ,  sane  inte- 
yt  rim  in  throno  non  sedentem ,  et  praeter  corpus  Christi 
»  non  consecrantem  ,  priusquam  Pallium  a  Sede  Romana 
»  percipiat  sicuti  Galliarum  omnes ,  et  Germaniae  et 
»  aliarum  regionumArcIiiepiscopi  agere  comprobantur.»' 

ARTICULUS  IIL 

De  Latinis  Orientis  Patriarchis  quoacl  PalUum. 

Omitto  recenliores  Pallii  concessiones  ,  quemadmo- 
dum  canones  circa  eius  usum  editos :  siquidem  apud 
luris  Ecclesiastici  tractatores  prolixior  alque  accurata 
horum  descriptio  habetur.  Xon  est  tamen  praetermit- 
tendum  post  initam  primam  adversus  Mohamedanos  sa- 
cram  expeditionem  ,  constituta  patriarchali  Antiochena 
Sede  pro  Latinis ,  Patriarcham  ab  Apostolica  Sede  Pal- 
lium  accepisse,  prout  ^Villelmus  Tyrius  refert  1.  XIV. 
cap.   10.  ((  Radulphum   ( Patr.  Anliochenum )  resignalo 


)»  Pallio,  quod  de  altari  (B.  Pelri,  ut  anlea  retulerat)  An^ 
»  tiochenae  Ecclesiae  sumpserat,  aliud  sumptum  de  cor- 
»  pore  B*  Petri  more  solemni  per  Diaconum  accepisse.  w 

Item  Innocentius  III.  ad  Tliomam  Latinum  Gonstanti^ 
nopolitanum  Patriarcham  per  litteras  Apostolicas  sub 
die  30.  Martii  1205.  «  Palleum  quoque,  insigne  videlicet 
»  plenitudinis  Pontificalis  officii ,  fraternitati  tuae,  Apo- 
))  stohcae  Sedis  liberaHtale  largimur,  quo  intra  ecclesias 
))  tuae  iurisdictioni  subiectas  ,  in  soleraniis  Missarum 
X)  utaris  diebus  etc.  Ad  indicium  etiam  gratiae  plenioris, 
))  auctoritate  tibi  praesentium  indulgemus  ut  Archie- 
»  piscopis  suffraganeis  tuis  usum  Pallei  praesentis  in- 
))  dulgentiae  auctoritate  concedas  ))  etc. 

Est  etiam  animadvertendum  in  lateranensi  ConciL  IV. 
Innocentium  III.  Decretalem  edidisse  qua  Sedium  Palriar- 
chalium  ordine  disposito  ut  primus  Constantinopolila- 
nus,  deinde  Alexandrinus,  postea  Antiochenus,  demum 
Hierosolymitanus  existerent ;  cuilibet  propriam  dignila- 
tem  servandam  edicitur  «ita  quod  postquam  eorum  An- 
»  tistites  a  Romano  Pontifice  receperint  Pallium,  quod 
»  est  plenitudinis  officii  ponlificalis  insigne  ,  praestito 
))  sibi  fidelitatis  et  obedientiae  iuramento ,  licenler  et 
»  ipsi  suis  suffraganeis  Pallium  largiantur  ,  recipientes 
»  pro  se  professionem  Canonicam  et  pro  Romana  Eccle- 
»  sia  sponsionem  obedientiae  ab  eisdem.))  Cap.  V.  Porro 
interpretes  hanc  Decretalem  ila  exhibent  ut  Patriarchas 
quoque  latinos  tempore  sacrarum  expeditionum  con- 
stitutos  Pontifex  spectaverit ,  iliisque  etiam  facultatem 
elargiendi  Pallium  Metropolilanis  latinis  concesserit  , 
quemadmodum  Thomae  Constanlinopolitano  significavit. 


ARTICULUS  IV. 

Ex  adductis  quaedam  d^sciplime  capita  eruuntur. 

Ex  hactenus  animadversis  haec  statui  posse  video- 
tur.  i.  Pallii  ornamentum  ab  anliquiori  aetate  Romani 
Ponlificis  proprium  extitisse.  2.  Saeculi  IV.  initio ,  illius 
usum  ad  Romani  Pontificis  ordinalionem  peragendam 
Ostiensi  Episcopo  per  Marcum  P.  datum  fuisse.  3.  A 
saeculo  quinto  documenta  haberi  Pallii  traditi  a  Roma- 
nis  Pontificibus  in  favorem  Metropolitarum ,  et  aHorum 
Antistitum ,  praesertim  quibus  vicarialem  potestatem 
committebant :  licet  ex  iisdera  documentis  constet  antea 
etiam  similia  ex  ApostoHca  Sede  plura  prodiisse  indulta. 
4.  Saeculo  octavo  canones  datos  ut  omnes  Metropohtae  a 
Romano  Pontifice  PaHium  assequerentur.  5.  PaHii  con- 
cessio  ita  fiebat  ut  intra  Ecclesiam  et  ad  Missarum  so- 
lemnia  tantum  esset  deferendum.  6.  Palriarchas  lati- 
nos  in  Oriente  constitutos  PaHium  ab  ApostoHca  Sede 
consequi  debuisse.  7.  Datam  iisdem  veniam  ut ,  acce- 
pto  per  ApostoHcam  Sedem  PalHo,  Metropolitis  latinis 
suae  ditionis  concedere  illud  possent. 

Demum  esl  circa  latini  PalHi  formam  animadver- 
tendum  ad  saeculum  usque  XVI,  iilud  vittas  oblongio- 
res  utraque  in  parte  pendentes  habuisse,  quae  deinde 
breviores  fieri  coeperunt  ut  vix  palmi  unius  mensuram 
altingant.  Insuper  ad  saeculum  XIII.  rubri  coloris  cru- 
ces  generatim  commemorari  ac  perspici ;  in  posterum , 
quin  mutationis  in  PalHo  causa  appareat ,  nigras  polius 
eruces  apponi  consuevisse. 

CAPUT  II. 

DE  PALLII  USU  QUOAD  ORIENTALES 


ARTICULUS  I. 

Graeci  aliique  Orientales  Pallium  aliquod  habent. 

Ad  Graecos  quod  pertinet,  sacrum  de  quo  agimus 
indumentum  per  vocem  cbfjLO^pooioY  praesertim  indigita- 
tur.  Porro  rerum  graecarum  periti  tum  antiquioris  tum 
recentioris  aetatis  vocabulum  illud  iugiter  vertere  con- 
sueverunt  Pallium,  et  quidem  sensu  quemadmodum  in 
Occidente  Pallium  intelligebatur.  Satis  est  Omophorium 
istud  perspicere  in  imaginibus  Patrum  Graecorum  alio- 
rumque  Antistitum ,  vel  etiam  in  hodierna  Graecorum 
Praesulum  solemni  induendi  ralione  ut  pateat  ad  ipsum 
referri  sacri  indumenti  genus.  Enimvero  per  Omopho- 
rium  exhibetur  fascia  alba  ,  crucibus  instructa  quae  su- 
per  alia  sacra  indumenta  sumitur  ,  humeris  et  pectori 
advolvitur ,   eiusque  extrema  inferius  descendunt. 

Melchitae  item  Omophorium  servant,  ut  notum  est. 
Apud  Le  Brun  Explication  des  prieres  et  de  ceremonies 
de  la  Messe  t.  2.  pag.  451.  refert  D.  de  Thevenot  Voyage 
du  levant  quod  Alexandrinus  Patriarcha  Graeco  Melchita 
solemniter  celebrans  super  aHa  sacra  indumenta  stolam 
quamdam  indueril ,  quae  oHm  a  Romano  Pontefice  missa 
dicebatur ,  simul  vero  PalHum  iis  simile  quod  in  la- 
tinis  Archiepiscopis  perspexerat. 

Apud  Russos  pariter  eadem  ratione  atque  apud 
Graecos  PalHum  in  usu  est ,  quemadmodum  imprimis 
patet  ex  figurato  calendario  Moscovitico  totius  anni,  in 
Episcoporum  imaginibus:  in  primis  sub  die  13.  Martii 
in  festo  exaltationis  S.  Crucis,  Russiae   Archiepiscopus 

Pallio  indutus  habetur.  Videatur  Le  Brun  eodem  t.  2. 
et  calendarium  ipsum  ,  curis  Henschenii  et  Papebrokii 
impressum  tomo  !♦  Maii  ap*  Bollandianos* 

Armeni  quoque  illud  habent  pro  Patriarchis  et  Ar- 
chiepiscopis:  adhibent  imo  ipsa  vocabula  PalHi  et  Omo- 
phorii. 

Testis  vero  est  Assemannius  Bibl.Orient.  t.IIL  par.2* 
p.  683.  apud  Maronitas ,  item  apud  Sjtos  lacobitas  ♦ 
orarium  iuxta  formam  PalHi  Graecorum  in  usu  esse* 

Apud  Cophtos  etiam  occurrit  ahquando  graeca 
forma,  alias  vero  Syrorum  ut  in  tabula. 

Apud  Chaldaeos  tantum  deesse  videretur :  siquidem 
in  ritu  ,  quo  ipsorum  Patriarcha  inthronizatur ,  mentio 
tantum  fit  de  Maaphra  seu  casula  ,  Biruna  milra  ,  et 
Chutra  baculo  pastorali  Assem.  t.  IIL  part.  2.  p.  666. 

ARTICULUS  11. 

Discrimen  a  latinis  in  usu  Pallii. 

Licet  idem  quoad  substantialem  formam  videatur  Pal* 
lium  orientale  ac  lalinum ,  disciplina  tamen  non  eadem 
viget.  Primo  enim  fascia  illa  prae  latino  Pallio  latior  est 
et  pendentes  viltae  sunt  longiores;  cruces  rubei  coloris 
auro  saepe  admixtae.  Deinde  cum  latinum  Pallium  per 
integram  deferatur  Missam,  apud  Graecos  Pallium  de- 
ponitur  ante  evangelii  lectionem,  ad  communionem  vero 
ilerum  sumitur.  Insuper  licet  antiquitus  et  laneum  Graeci 
haberent  PalHum  ,  attamen  modo  ad  instar  aliarum  sa- 
crarum  vestium  aliqua  ex  pretiosa  materia  et  praeser- 
tim  aurophrygiata  Pallia  ,  alba  iugiter,  efformant:  ovis 
tamen  figuram  ,  ea  Pallii  parte  quae  humeris  respon- 
det ,  addere  consueverunt.  Apud  Orientales  nonnullos, 
aliquando  ,  Sacra  Pallia  eiusdem  coloris  sunt  ac  alia 
sacra  indumenta.  Demura  apud  Graecos  Episcopi  om- 

nes  Pallium  gerunl ,  quam  quidem  praxim  uti  admo- 
dum  anliquam  quaedam  documenta  commendare  viden- 
tur  ,  licet  limitalionis  alicuius  indicia  haud  desint. 
Goarius  vero  in  commenlariis  ad  Euchologium  existimat 
antiquilus  nostram  disciplinam  quoad  Pallium  et  apud 
Graecos  viguisse,  adeo  ut  praeter  Melropolilanos  haud 
exlenderetur  :  post  sacculum  vero  nonum ,  eius  usum 
omnibus  indiscriminatim  Episcopis  permissum  fuisse, 

ARTICULUS  III 

Anliquiora  nonmdki  documenta  historica  circa 
Graecorum  Pallium. 

Ut  anliquitatis  nonnulla  documenta  circa  Graecorum 
Pallium  afferam  ,  apud  Photium  codic.  256.  habenlur 
acla  Melrophanis  et  successoris  eius  Alexandri  in  sede 
Byzantina  tempore  Constantini  Imperatoris  ;  de  Metro- 
phane  vero  traditur  «Postea  PalHum  tq  d)i^Q(po^iov  sacrae 
»  mensae  deponit  ,  praecipiens  illud  successori  servari 
»   ( nimirum  Alexandro).  » 

Ex  Liberato  Diacono  Carthaginensi  Brev.  Ilisto- 
riae  Nestorianorum  et  Eutychianorum  cap.  XVIII.  Fe- 
licis  IIL  B.  P.  sententia  adversus  Acacium  Constanti- 
nopoHlanum  Patriarcham  per  Monachum  quemdam 
in  ecclesia,  Acacii  a  Pallio  suspensa  »  traditur. 

Idem  Liberatus  de  Anlimo  Episcopo  Conslantinopo- 
lilano  refert  illum  cum  a  sede  pelleretur,  cap.  XXI. 
«  PalHum  reddidisse.  » 

4.  De  Eutychio  ConslantinopoHtano  Antistite  an.  553. 
electo  ,  Eusthatius  Presbyter  in  eius  vita  «  Eutychius 
»  precibus  et  manu  Pontificum  consecratur  ,  S.  Spiritu 
»  inungitur  ,  ovis  errantis  typum  super  humeros  tol- 
»  Ht  ( PalHum  certe  designatur )  in  sedem  subHmem 
»  ascendit  et  in  soHo  sedet.  » 

Zonara  tradit  Anastasium  Imperatorem  Germani  , 
saec.  8.  Constantinopolitani  Patriarchae,  vestigiis  insislen- 
tem  Omophorion  eius  calcasse  ,  quo  moneret  ne  pro- 
peraret  lib.  15.  Ann.  n.  5.  quod  inspecta  veteris  Pallii 
et  graeci  praesertim  longitudine  ,  fieri  facile  potuisse 
constat. 

Georgius  Cedrenus  de  ipso  eodem  Germano  « Ger- 
»  manum  Leo  (  Imperator  )  Patriarcham  solio  deiecit  : 
»  isque  humerale  in  sacra  mensa  magni  templi  depo- 
»  nens,  resignavit  munus  suum  atque  discessit  »  p.  376. 
edit.  Basil. 

ARTICULUS  IV. 

Item  ex  Libris  liturgicis. 

Accedunt  hbri  Hturgici  ac  rituum  expositores.  1 .  De 
Patriarchis  haec  habet  Simeon  Thessalonicensis  «  Si  ele- 
»  ctus  in  Patriarcham  fuerit  Episcopus  ,  non  indiget 
»  alio  praeter  inthronismum.  Promotus  in  Ecclesiam 
»  venit ,  templumque  ingressus  et  sacrum  altare,  Epi- 
»  trachehon  et  cdfjt.o(pooiov  sibi  circumponit.  De  sacris 
»  ord.  c.  IX.  » 

Attamen  generatim  de  Episcopis  Isidorus  Pelusiota 
saeculi  quinti  initio  L.  I.  ep.  136.  ad  Herminum  Co- 
raitem  «  Episcopi  PalHum  ex  lana  non  ex  lino  con- 
»  textum  ovis  iliius ,  quam  Dominus  aberrantem  quae- 
»  sivit ,  inventamque  humeris  suis  sustulit  pellem  signi- 
»  ficat.  Episcopus  enim  qui  Christi  typum  gerit  ipsius 
»  munere  fungitur  ,  atque  etiam  ipso  habitu  illud  onus 
»  ostendit  se  boni  illius  ac  magni  Pastoris  imitatorem 
»  esse ,  qui  gregis  infirmitates  sibi  ferendas  proposuit.  » 

Aloisius  Assemannius  exhibet  codice  liturgico  t.  XI. 
liturgiam  Dionysianam  ,  quam  putat  eo  exaratam  in- 
tervallo  quod  fluxit  inter  Concilium  Nicaenum  et  Chal- 

cedonense  ,  p.  73.  Porro  de  cuiusque  Episcopi  ordi- 
nalione  pag.  107.  habetur  «  Archiepiscopus  imponit 
))  Pallium   cafjLo^^opiov  ordinalo.   » 

Alter  eodem  tomo  prostat  graecus  liturgicus  anli- 
quus  codex  ,  qui  similiter  in  Episcopi  ordinatione  ha- 
bet  pag.    129.    «  Imponat  Pallium  ei  qui   ordinatur. » 

Demum  in  inemorato  Calendario  Moscovitico  Epi- 
scopi   omnes   sacro  Pallio  amicii  inspicinntur. 

ARTICULUS  V. 

Canones  Concilii  VIII. 

Attamen  in  Concilii  octavi  contra  Photianum  schisma 
decretis  discipHna  insinuatur  quae  nonnullis  tantum  Epi- 
scopis  et  praesertim  Metropolitis ,  Pallii  usum  reservare 
videtur.  Canon  in  Graecis  collectionibus  est  decimus 
quartus  ,  in  editione  seu  Latina  versione  Anastasii  vi- 
gesimus  septimus. 

«  Sancimus  ut  designati  ad  superhumeralia  ( in  Ana- 
))  stasii  versione  Pallia)  gestanda  Episcopi  cerlis  statisque 
))  temporibus ,  temporibus  illis  ea  et  locis  gestent ,  nec 
))  huiusmodi  cultu  per  fastum  et  superbiam  abutantur: 
»  aut  quovis  tempore  Divini  Sacrificii  et  quacumque 
))  ecclesiastica  functione  ferant.  »  Ex  supra  animadversis 
sensus  canonis  undequaque  patet :  quod  certis  tempo- 
ribus  et  locis  tantumPallii  usus  daretur ;  quod,  intervallo 
aliquo  Pallium  in  Missa  esset  deponendum  :  praesertim 
vero  attendatur  quod  non  omnes,  sed  nonnulli  tantum 
Episcopi  designati  dicuntur  ad  ilkid  gerendum, 

Apud  Anaslasium ,  qui  adfuisse  Concilio  octavo  as- 
serilur,  latinam  vero  eius  decretorum  editionem  curavit, 
alter  canon  ad  PalHum,  indirecte  tamen,  pertinens  repe- 
ritur,  nimirum  17.  quo,  praemisso  canone  VL  Nicaeno, 

adiungitur  «  Qua  pro  causa  et  haec  magna  el  sancta  Sy- 
»  nodus  lum  in  seniori  et  nova  Roma,  quam  in  sede 
»  Antiochiae  ac  Hierosolymorum  priscam  consuetudinem 
»  decernit  in  omnibus  conservari  ,  ita  ut  earum  Prae- 
»  sules  universorum  MetropoHtanorum  ,  qui  ab  ipsis 
»  promoventur  ,  et  sive  per  manus  impositionem  sive 
»  per  Pallii  dationem  Episcopalis  dignilalis  firmita- 
»  tem  accipiunt ,  habeant  potestatem  ad  convocandum 
»  eos  »  etc.  Canon  huiusmodi ,  praesertim  si  cum  al- 
tero  superius  exhibito  conferatur  ,  reservare  videtur 
MetropolitanisPalHum,  qui  nimirum  sint  designati  illi  ad 
guperhumeraha  gestanda, 

ARTICULUS  YI. 

l)e  Pallio  per  Aposiolicam  Sedem  In  Orientem  misso 

Certum  vero  est  per  Aposlolicam  Sedem  praeserlim 
ad  Patriarchas  Sacrum  Pallium  missum  fuisse.  Erui  id 
primo  potest  ex  iure  eos  confirmandi  ,  quo  Romani 
Ponlifices  ulebantur  :  cumque  praecipuorum  Antislitum 
confirmatio  Pallii  transmissionem  adiectam  haberet,  ea 
occasione  Pallium  et  Patriarcliis  tradebatur. 

Id  etiam  eruitur  ex  Palhi  transmissione  ad  nonnullos 
Episcopos  Graecos  ,  de  quibus  primo  capite  aclum  est. 

Commemoranda  ilem  quae  Theodorus  Balsamon  in 
Photii  Nemocan.  refert  de  Coelestino  Romano  Pontifice, 
qui  ut  vices  suas  pro  Ephesino  Concilio  Cyrillo  Alexan- 
drino  traditas  significaret ,  Phrygium  ei  miserit  ,  quod 
quidem  de  Pallio  plures  eruditi  intelligunl,  cum  prae-» 
sertim  phrygio  opere  et  Pallium  distingui  potuerit. 

Apud  Le  Quien  exhibetur  Maronilarum  Patriarcha 
saeculi  oclavi  inilio  expostulans  a  Romano  P.  Pallium, 

Luitprandus  ilem  memoriae  servavit  Theophylactum 
Constanlinopolitanum  a  lohanne  XL  Pallium  habuisse. 

Idem  cxurgit  ex  sludio  quo  Patriarchae  Orientales  ad 
unitatcm  redeuntes  confirtnationemctPalliumab  Aposto- 
licaScdepostuIarunl.  Quam  disciplinam  Innocentius  III. 
superius  memorato  canone  obfirmavit. 

ARTICULUS  VII. 

Ex  adductis  discipli7iae  quaedam  capita  eruuntur. 

Ex  animadversis  hactenus  quoad  Orientales,  eruitur 
l.Pallium  aliquod  apud  Graecos ,  Melchitas  ,  Russos  , 
Armenios,  Maronilas  et  Syros  in  usu  fuisse  atque  esse 
forma  haud  valde  a  latino  dissimili  ,  2.  Pallium  apud 
plerasque  Orientis  nationes  et  Graecos  potissimum  com- 
mune  esse  Palriarchis,  Archiepiscopis  et  Episcopis.  3.  In 
ipso  ordinationis  vel  inthronismi  rilu  ex  manu  Ordinantis 
seu  ex  sacro  altari  accipi.  4.  In  decretis  Conc.  Vlll.  limi- 
tationcm  insinuari  quoad  Antistites  Pallio  utentes  ,  quae 
lamen  limilalio  haud  iugiler  servata  est.  S.Romanos  Pon- 
tifices  hac  etiam  in  re  Graecis  aliisque  Orientalibus  suas 
consuetudines  permisisse,  attamen  et  Orienlis  Patriarchis 
a  Sede  Apostolica  Pallium  missum  fuisse.  6.  Per  Decre- 
talem  Innocentii  III.  diserte  slatutum  ut  Catholici  Pa-» 
triarchae  Apostolicum  Pallium  assequerenlur,  quod  qui^ 
dem  supra  ordinarium  suum  Pallium  gerunt. 

CAPUT  III. 

PE  SE>'TEMIA  QUAE  AB  IMPERATORIBUS  PALLIUM  DEDUCU. 


ARTICULUS   I. 


Ea  refelliiur. 


Documenlis  praecipuis  quae  ad  Pallium  pro  Occi-» 
denle  atijue  Oriente  referuntur  propositis,  ad  originem 
sacri  huius  indumenti  discutiendam  progredi  iuvat.  Primo 

autem  excludenda  est  sententia  Antonii  de  Dominis  de 
Rep.  Chrisl.  T.  III.  c.  li.  §.25.  Petri  de  Marca  de  Conc. 
T.  VI.  cap.  6,  Bohemeri  Obs.  3.  in  de  Marca  ,  quae  per 
aHos  quoque  bonae  ceteroquin  nbtae  scriptores  mitiori 
quidem  forma  et  stylo  prolata  est,  nec  raro  profertur, 
Pallium  nempe  istud  fuisse  Imperiale  ornamentum,  alque 
ex  Imperiali  indulto  ad  Ecclesiam  transiisse. 

Quis  porro  serio  admittere  poterit  sacra  indumenta, 
illud  imprimis  quod  inter  cetera  est  praestantissimum , 
ab  antiquiori  adeo  aetate,  ex  Imperatoribus  Calholicam 
Ecclesiam  accepisse:  cum  praesertim  in  Pallio  ea  iugiter 
adnotarentur  quae  ad  spiritualem  auctoritatem  pertinent, 
neque  ullo  modo  ad  Imperialem  dignitatem  referri  pos- 
sunt. 

Porro  praesto  sunt  innumerae  Imperatorum  Roma- 
norum  ac  Byzantinorum  imagines ,  Imperialia  item  in- 
dumenta  apud  plures  scriptores  referuntur  ;  nil  vero 
occurrit  quod  cumEcclesiasticoPallio  vere  acproprie  con- 
ferri  possit.  Neque  enim  ad  Pallium  pertinent  vel  pur- 
purea  chlamys,  vel  torques  gemmati  vel  parva  illa  moz- 
zetta  operis  phrygii  circa  collum ,  quae  ex  veteri  stola 
desumpta  videtur. 

Quod  vero  Imperialis  indulti  huius  in  Ecclesiam  do- 
cumentum?  Imo  nulla  prorsus  mentio ,  nullum  indicium 
ex  genuinis  instrumentis;  cum  tamen  legibus ,  edictis, 
epistolis,  et  Patrum  ac  Scriptorum  Ecclesiasticorum  com- 
raendatione  ferantur  quae  Imperatores  inEcclesiam  bene- 
ficia  contulerunt. 

ARTICULUS  II. 

Obiectio  ex  Constaniini  Donatione. 

De  Marca  exhibet  vulgatam  Constantini  Donationem , 
qua  Silvestro  Pontifici  traditum  dicitur  superhumerale , 

videlicet  lorum  quod  hnperiale  circumdare  assolet  col- 
lum,  Per  id  vero  Pallium  designari  asserit.  Licet  vero  ad 
Constantinum  reapse  haud  perlinere  faleatur  donalionem 
illam,  adnotat  ante  Caroli  Calvi  tempora  illam  prodiisse, 
contendit  vero  Romanam  Ecclesiam  ,  ea  admissa ,  nono 
saltem  saeculo  agnovisse  Romano  Pontifici  beneficio  Im- 
peratoris  Pallium  esse  delatum. 

Attamen  ex  apocrypho  isto  saeculi  noni  documenlo, 
quod  ceteroquin  De  Marca  eiusque  asseclae  passim  nihili 
habent  graviterque  repreheadunt  ,  quid  inferri  possit 
haud  video.  Immerilo  prorsus  Romanae  Ecclesiae  assen- 
sus  in  illud,  singulosque  veluti  eius  articulos,  perhibetur. 
Comperlum  est  nec  Romae  ac  multo  minus  opera  Ro- 
manorum  Pontificum  illud  prodiisse.  Natalis  Alexander 
ipsum  illum  Donationis  opificem  statuit,  ad  quem  Isido- 
rianae  Decretales  referuntur,  hominem  Gallo-Germanum: 
alii  Graecum  perhibent  Donationis  auctorem.  Quid  vero 
ad  Romanam  Ecclesiam ,  si  aliquis  eo  tempore  ,  cum 
sanctiora  quaehbel  iura  homines  freno  impatientes  aggre- 
derentur ,  bona  forsitan  fide,  Imperiah  privilegio  firmata 
iura  ecclesiastica  quaedam  exhibenda  voIueritPNec  iuvat 
quod  commemoretur  Donatio  illa  in  Gratiani  decreto  ; 
privati  Doctoris  est  opus  illud,  atque  omnes  norunt  ab 
Apostolica  Sede  numquam  firmalum  fuisse.  Cum  per  plu- 
res  Donatio  illa  laudaretur  ,  esto  quod  et  Romae  in  aliis 
allesfata  sit;  attamen  delatio  Pallii  haud  inde  educta  est, 
quod  probe  attendendum,  cum  exinde  tot  habeantur  de- 
creta  ac  litterae  Romanorum  Poniificum  ,  veterumque 
scriptorum  testimonia  de  Pallio.  De  Marca  vel  Antonius 
de  Dominis  primi  videnlur  ,  qui  ex  illa  Donatione  Pal- 
hum  veluti  Imperatoris  beneficium  deduxerint. 

At  texlum  ipsius  Donationis  perscrutemur.  Quaeso  cur 
non  dixit  Palliura,  quemadmodum  Occidentales  omnes 
loquebantur,  sed  superhumerale:  locutio  ista  ,  siquidem 

ad  Pallium  sit  referenda ,  indicio  esset  Donalionis  istius 
auctoreni  fuisse  Graecum.  Concedamus  per  superhume' 
rale  intelligere  voluisse  Pallium,  at  satis  erat  Pallium 
vel  superhumerale  dixisse :  qua  de  causa  explicatio  ad- 
dilur  lorum  videlicet ,  quod  Imperiale  circumdare  as- 
solet  collum,  Omitto  quod  proprie  Pallium  ad  humeros 
polius  quam  ad  collum  pertinerel :  at  studium  istud  et 
conatus  in  arcessendo  superhumerali  ex  Loro  ,  meram 
auctoris  hypothesim  indicat  ut  superhumerale  seu  mavis 
Palhum  ex  ornamento  aliquo  imperiaH  deduceret:  quod 
certe  haud  fieret  si  Palhum  ornamentum  Imperiale  reapse 
extitisset,  omnesque  illud  uti  tale  in  Imperatoribus  eo- 
rumque  imaginibus  agnovissent. 

ARTICULUS  IIL 

Item  ex  Epistolis  Vigilii  et  Gregorii  PP. 

Alterum  argumentum  De  Marca  educit  ex  litteris 
Romani  Pontificis  VigiHi  ad  Auxanium  Arelatensem  cum 
asserit  se  PaHii  transmissionem  distuHsse  ut  «  et  vobis 
»  gratior  praestitorum  causa  reddatur,  dum  quae  po- 
))  stulatis  cum  consensu  Christianissimi  Principis  referun- 
»  lur,  et  nos  honorem  fidei  eius  servasse  cum  compe- 
»  tenti  reverentia  iudicemur.  »  Auxanio  deinde  morem 
gcssit:  vult  autem  ut  pro  lustiniano  et  Theodora  preces 
fundal  «  qui  pro  his  vestrae  caritati  mandandis  prae- 
»  buere  consensum».  Urget  idem  De  Marca  teslimonium 
Gregorii  M.  qui  pariter  ex  assensu  Imperatoris  Syagrio 
Augustodunensi  PaHium  concessit :  siquidem  Francorum 
Reginae  Brunechildi  respondit  lib.  IX.  ep.  11.  «  Syagrio 
»  PaHium  dirigere  secundum  postulationem  vestram  vo- 
»  luimus.  Propter  quod  et  serenissimi  Domini  Impera- 
»  toris  quantum  nobis  Diaconus  noster ,  qui  apud  eum 

»  responsa  Ecclesiae  faciebtit  innoluit,  prona  volunlas  cst 
w  et  concedi  hoc  omnino  desiderat,  atque  multa  de  prae- 
»  diclo  fratre  noslro  »  elc.  Arguit  itaque  De  Marca,  cum 
ex  venia  Imperatorum  Pallii  concessio  et  per  Pontifices 
fieret ,  sequitur  ab  Imperatore  primo  illud  Pontificibus 
collatum,  adeo  ut  eo  annuente  ad  alios  extenderetur. 

Mirum  profecto  videri  poterit  quod  Petrus  De  Marca 
lantae  auctoritatis  faciat  illam  Imperatorum  veniam  pro 
Pallii  concessione,  cum  per  haec  ipsa  tempora  conlendat 
Galhae  saltem  Metropolitas  Palhi  deferendi  ius  habuisse. 
Attamen  expostulare  iuvat  quare  cum  Pontificum  et  in 
primis  Gregorii  tot  litterae  de  Palhi  concessione  existant, 
nulhbi  alias  nec  minimum  indicium  sit  de  obtenta  vel  pe- 
tita  venia  Imperatoris,  cum,  eadem  vigente  ratione,  idem 
iugiter  fuisset  praestandum  ?  Cur  nuHae  recto  tramile 
preces  ad  Imperatorem  ,  qui  certe  opportunam  admo- 
dum  nactus  esset  occasionem  ut  Episcopos  arclius  sibi 
adstringeret  atque  obsequentiores  redderet?  Cur  Pallii 
usus,  cum  saepe  saepius  Ponlifices  aliique  Praesules  Im- 
peratoribus  haud  gerere  morem  cogerentur,  numquam 
ab  Imperatore  revocatus? 

Facile  vero  difficultas  ex  supra  recensitis  lilteris  pe- 
tita  solvitur  si  animadvertatur  Pahium  per  Apostolicam 
Sedem  iis  potissimum  donari  tum  consuevisse  qui  pecu- 
Hare  aliquod  munus  vigilantiae  aul  vicariahs  poleslatis  per 
eamdem  obtinebant,  uti  ipse  De  Marca  adnotaverat;  quod 
quidem  ulroque  eo  in  casu  ac  praesertiro  de  Auxanio 
Arelatensi  evidentissime  constat.  Porro ,  cum  illae  trade- 
rentur  litterae  per  Vigilium  et  Gregorium ,  Romana  civi- 
tas  et  provinciae  finitimae  suberant  Graeco  Imperatori, 
qui  etiam  veteris  Imperii  iura  per  Occidenlem  sibi  servari 
pro  viribus  contendebat.  Notum  est  quanta  vi  lustinia- 
nus  et  Theodora  in  Vigilium  egerint  praesertim  ob  trium 
Capilulorum  causam :  notum  est  Gregorium  M.  optime 

licet  de  Graeco  imperio  merilum  Maurilium  Imperatorem 
offensura  sibi  iniuria  prorsus  habuisse,  eaque  Iradebalur 
epislola  anno  598.  vel  599.  paulo  ante  iMauritii  mortem. 
Nil  mirum  si  Pontifices  in  difficillimis  rerum  adiunctis, 
quando  peculiarem  potestatem  cum  Pallio  iis  Praesulibus 
essent  tradituri,  cum  Imperatorum  beneplacito  aliquando 
id  praestare  congruum  duxerint. 

Enimvero  in  epistola,  qua  proprie  continelur  Pallii 
concessio  in  favorem  Syagrii,  lib.  IX.  108.  nulla  prorsus 
Imperialis  veniae  menlio  habetur:  litterae  vero  omnes  ea 
de  causa  datae  iugiter  exhibent  concessionem,  quae  pro- 
pria  Pontificis  auctoritate  fiat.  Demum  Vigilius  asserit  se 
c(  honorem  cum  competenti  reverentia  exhibere»  Grego- 
rius  vero  «  pronam  Imperatoris  voluntatem  esse  indicat, 
»  illumque  desiderare  ut  concedatur  »  nimiruni  per  Pon- 
tificem.  Haec  profecto  evincunt  officii  atque  observantiae 
signum  praestitum  :  Pallii  vero  concessionem  Pontificalis, 
non  vero  Imperialis  auctoritatis  esse  actum. 

ARTICULUS  IV. 

Altera  obiecHo  ex  induUo  pro  Ravennatensi  Antistite. 

Commemorandae  hic  veniunt  Pallii  concessiones  in  fa- 
vorem  Antistitum  Raveunatensium  per  Imperatores.  Inter 
monumenta  Ravennatensia  a  Rubeo  edita  habetur  di- 
pioma  Valenliniani  III.  lohanni  Ravennatensi,  qui  floruit 
initio  saeculi  quinti ,  inscriptum ,  quo  inter  alia  legi- 
mus.  « Conferenles  ei  ob  decorem  Apostohcae  dignitatis 
»  honorem  Pallii  et  omnis  Pontificalis  decoris  usum, 
»  sicut  ceteri  sub  nostra  Chrislianissima  potestale  saepe 
»  degentes  fruuntur  Metropolitae.  »  Item  Agnellus  An- 
dreas  Archiepiscopus  Ravennatensis  qui  medio  saeculo 
nono  scribebat  concessionem  istam  commemorat:  addit 

insuper  luslinianum  Imperatorem  idem  privilegium  Ma- 
ximiano  Ravennatensi  Episcopo  concessisse. 

Attamen  quis  genuinum  habebit  Imperiale  diploma 
quo  Archiepiscopalis  dignitas  tribuitur,  provinciae  eccle- 
siasticae  limites  et  suffraganei  Episcopi  assignantur?  Plura 
vero  fraudis  indicia  inibi  habentur:  in  inscriptione  est 
Valentinianus  Maior  Imperator  insueto  prorsus  tilulo, 
ac  provinciae  Ravennatensis  circumscriplio  cum  genuinis 
illius  temporis  documentis  muhiplici  ratione  pugnat ,  ut 
Baronius  animadvertit  ad  annum  i32. 

Indultum  insuper  huiusmodi  iis  repugnat  quae  ha- 
bentur  in  pluribus  Gregorii  M.  epistolis  circa  PalHum 
Archiepiscopis  Ravennatensibus  concessum,  cum  prae- 
sertim  Valentiniani  induhum  ad  ipsius  lohannis  personam 
haud  coarctaretur.  Nullum  porro  in  Gregorii  epistolis 
de  illo  vel  simih  Imperatoris  privilegio  Ravennatensibus 
Episcopis  tradito,  indicium  occurrit.  Pallium  ex  Gregorio 
expostulatur  et  quidem  iteratis  precibus,  hcentia  item 
ihud  gerendi  in  htaniis :  intercessores  apud  Gregorium 
in  favorem  Archiepiscopi  fiunt  Patritius  et  Praefectus 
Ravennatenses  praecipui  administri  per  Itaham  Impera- 
toris  Byzantini.  Pontifex  lohanni  Episcopo  Ravennatensi 
Palhum  elargitur,  Apostolicae  Sedis  henevolentia  et  an- 
tiquae  consuetudinis  ordine  provocatus  hb.  V.  ep.  5.  Quid 
plura:  ad  ipsum  lohannem  rescripserat  1.  III.  ep.  56.  «Si 
»  tuae  Ecclesiae  ahquid  specialiter  dicit  esse  concessum, 
»  praeceptum  a  prioribus  Romanis*  Pontificibus,  quo  haec 
»  Bavennati  Ecclesiae  sunt  concessa,  a  vobis  oportet 
»  ostendi.  »  Apertissimis  verbis  ex  Apostohcae  Sedis 
induho  Ravennatenses  Antistites  primo  PaHium  habuisse 
Gregorius  testatur.  Ipse  Petrus  De  Marca  diploma  illud 
ita  commemorat  ut  authenticum  haud  habeat. 

Nec  video  quomodo  Maurini  auctores  Isagogis  htur- 
gicae  in  S.  Gregorium  cap.   XI.   hac  arrepta  occasione 

animadverterint  alia  forte  privilegia  a  Pontifice,  alia  ab 
Imperatore  per  Pallium  potuisse  obvenire ;  siquidem  ut 
ex  hactenus  adductis  palet,  ipsa  Pallii  concessio  in  Apo- 
stolicam  Sedem  exclusive  refunditur,  quaeque  de  Pallio 
dicuntur  rem  ecclesiasticam  unice  spectant. 

lure  optimo  coniicit  Baronius  diploma  illud  effinctum 
posteriori  aevo  cum  Ravennatenses  Archiepiscopi  praefi- 
nitos  limites  sustinere  amplius  nollent  ac  Romanis  Ponti- 
ficibus  obsisterent.  Neque  mirari  debemus  si  Agnellus 
Ravennatensis  sacculo  IX.  hanc  narrationem  admiserit, 
quemadmodum  et  Pallii  indultum  a  lustiniano  in  favorem 
Maximiani,  quod  item  ex  superius  propositis  animadver- 
sionibus  et  praesertim  ex  Gregorii  M.  epistolis  haud 
multo  post  datis  excludilur.  Benedictus  Bacchinius  Ordi- 
nis  S.  Benedicti  in  eiusdem  Agnelli  editione  plura  in 
ipsum  Agnellum  haec  referentem,  eiusque  scribendi  ra- 
lionem  Apostolicae  Sedi  interdiu  haud  obsequenlem  me- 
rilo  animadvertit.  Mirum  vero  esse  haud  debet  si  in  actis 
eruditorum  Lipsiae  anni  1710  pag.  330.  ad  336.  et  apud 
Casimirum  Oudinium  de  scriptoribus  Ecclesiae  antiquis 
t.  II.  p.  157.  Agnellus  commendari,  Bacchinius  autem 
reprehendi  meruerint. 

ARTICULUS  V. 

Alia  obiectio  ex  Pallio  Antimt  ConstaniinopoUtani . 

Gravissimum  contra  sententiam  propositam  aDeMarca 
argumentum  exurgit  ex  eo  quod  nec  in  orientali  eccle- 
sia  mentio  Pallii  per  Imperatores  traditi  ocurrat:  atta- 
men  cum  Pallii  usus  ex  vetustiori  aetate  apud  Graecos 
sit  receptus,  plures  Antistites  ultra  modum  obsequen- 
tes  extiterint  erga  Iraperatores ,  hi  vero  de  sua  inge- 
renda  in  rem  Ecclesiasticam  potestate  solliciti  admodum 

essenl ;  mirum  profeclo  videbilur  quod  nullo  df>cu- 
mento  concessio  huiusmodi  fuerit  consignata  si  de  Im- 
periali  dono  reapse  agerelur. 

De  Marca  indicium  se  deprehendisse  quoad  Orientem 
putat  in  Liberato  Diacono  hisloria  Nestorianorum  et  Euty- 
chianorum  cap.  XXI.  cum  de  Antimo  Patriarcha  Con- 
stanlinopolitano  agens,  Antimus,  ait  «  videns  se  sede  pul- 
»  sum ,  PalHum  quod  habuit ,  Imperatoribus  reddidit. » 
Inde  infert  PalHum  ab  Imperatore  acceptum,  proindeque 
Pallium  ex  Imperatoris  beneficio  repetendum. 

Attamen  recolere  oportet  quod  supra  ferebam  ex  aclis 
Metrophanis  et  Alexandri,  unde  exurgit  PaHium  haud 
redditum  Imperatori  a  Metrophane  sed  ad  sacram  men- 
sam  depositum ,  atque  a  sacra  mensa  successori  fuisse 
tradendum.  Patet  etiam  ex  adductis  testimoniis  Pallium 
in  ipsa  Episcopi  consecratione  ab  Ordinante  fuisse  im- 
positum,  quod  optime  componitur  cum  aHis  testimoniis 
quae  ex  sacra  mensa  acceptum  referunt. 

Antimus  porro  ex  his  erat  qui  regiae  poleslati  famu- 
lari  haud  detrectant  sive  in  acquirendis  sive  in  abiiciendis 
Ecclesiasticis  muneribus:  dignitatis  suae  tesseram  Impe- 
ratoribus  lustiniano  nimirum  et  Theodorae  tradidit  ut 
renuntiationem  in  illorum  obsequium  editam  eo  signo 
declararet.  Insuper  est  animadvertendum  a  Liberato  haud 
tradi,  Antimum  ab  Imperatore  Pallium  habuisse:  quod 
etiam  si  erui  ex  eius  verbis  posset,  singulare  hoc  factum 
esset  explicandum  vel  de  pretiosiori  aliquo  PalHo  per  Im- 
peratores  tradilo,  vel  etiam  de  abusu  ahquo  investiturae 
cuiusdam  quae  facile  induci  potuit,  cum  in  electione  Con- 
stantinopoHtani  Antistitis  tantam  Imperator  partem  ha- 
beret.  Etiam  per  Occidentis  plures  provincias  deinde 
investiturae  per  annulum  et  baculum  pastoralem  usu 
invaluerant,  nemo  tamen  inde  deduxit  ornamenla  ipsa 
ex  beneficio  Imperatoris  in  Ecclesiam  esse  invecta. 

ARTICULUS  VI. 

Pariter  Anastasii  Antiocheni  fix  Gregorio  M. 

Rursus  lamen  quoad  Orientales  argumentum  pro- 
fert  De  Marca  eductum  ex  Gregorii  M.  epistola  ad  Se- 
bastianum  Rhisinensem  in  Dalmatia  Episcopum.  L.  I. 
ep.  28.  scribit  enim  «  se  a  piissimis  Dominis  (nimirum 
»  Imperatoribus)  petiisse  utvirum  beatissimum  dominum 
»  Anastasium  Patriarcham  (Antiochenum)  concesso  usu 
»  Pallii  ad  beati  Petri  Apostolorum  Principis  limina  me- 
»  cum  celebraturum  solemnia  Missarum  transmittere 
»  debuissent,  quatenus  si  ei  ad  sedem  suam  minime 
»  reverti  liceret ,  saltem  in  honore  suo  viveret.  » 

Anastasius  Antistes  praeclarissimus  lustini  Imperatoris 
praepotentia  e  sua  sede  pulsus  fuerat,  Gregorius  item  in 
ditione  Imperatoris  degebat :  iam  supra  animadverti 
quanta  longanimitate  et  patientia  SS.  Pontifex  cum  aula 
Byzantina  agere  debuerit :  iugiter  tamen  Imperator  uti 
Ecclesiae  patronus  et  defensor  habebatur;  haud  mirari 
debemus  si  iis  in  adiunctis  Imperatoris  bonam  veniam 
Gregorius  expostulaverit  ut  eiectus  Patriarcha  Romae 
cum  solemni  propriae  dignitatis  signo  interim  versaretur. 

Neque  vero  probare  possum  quod  in  hunc  locum  Mau- 
rini  ingerunt  dubiurn  «  an  usus  Palhi  a  PalHo  distingui 
»  debeat ,  an  concessio  utriusque  ab  Imperatore  sit  im- 
»  petranda  rimetur  lector. »  Quisque  facile  agnoscit  de 
Palhi  usu,  prout  ipsa  Gregorii  verba  sonant,  esse  lo- 
cum  interpretandum:  profecto  Pallium  iam  gerebat  An- 
tiochenus  Antistes,  nec  facile  quis  suadere  sibi  poterit 
novum  ornamentum  a  Gregorio  fuisse  expetitum  in  fa- 
vorem  eiecti  per  illum  Antistitis,  ad  summum  vero  quod- 
dam  beneplacitum  pro  usu  illius  quod  oblinebat. 

ARTICULUS  VII. 

Cyrilli  Hierosolymitani  ex  Theodoreto. 

Obiici  ulterius  posset  quod  habet  Theodoretus  Hist. 
Eccl.  lib.  II.  cap.  27.  Acacium  accusassse  Cyrillum  Hie- 
rosolymitanum  «  quod  U^^v  (TToAm  quam  Constantinus 
»  ad  exornandam  Hierosolymorum  Ecclesiam  Macario 
»  eius  loci  Episcopo  donaverat  ut  ea  indutus  Baptismi 
»  ministerium  perageret ,  quae  vestis  aureis  filis  con- 
»  texta  erat  ,  Cyrillus  vendiderit.  »  Videri  posse  ni- 
mirum  Episcopo  Hierosolymitano  Constantinum  dedisse 
Pallium. 

Praetermitto  Pallium  per  Occidentis  Metropolitas  tan- 
tum  pro  Missae  celebratione  adhibitum  ,  in  Oriente  vero 
saltem  numquam  habitum  uti  indumentum  ad  Baptisma 
conferendum.  Item  Pallium  ab  Orientalibus  haud  desi- 
gnari  per  Upa,v  ctoAyiv^  qua,  potius  vestis  rainus  solemnis 
indicari  videtur  ;  demum  quod  Pallium  erat  albi  colo- 
ris,  atque  ex  Isidoro  Pelusiota,  saec.  5.  initio,  ex  lana, 
stola  vero  illa  aurea.  His  omissis,  facile  quisque  videt  ex 
Theodoreto  Constantinum  haud  induxisse  novum  indu- 
mentum,  sed  pretiosam  vestem  iuxta  formam  receplam, 
quaevis  ea  fuerit,  dono  elargitum  fuisse:  quemadmodum 
ii  qui  sacras  vestes  ecclesiis  vel  Praesulibus  offerunt  non 
auctores  illarum,  vel  iuris  deferendi  eius  generis  indu- 
menta  ,  habentur. 

CAPUT  IV. 

PALLII  ORIGO  NON  EX  EPHOD  VETERIS  TESTAMENTI. 

Quibusdam  placuit  Pallium  deducere  ex  Ephod,  quod 
summus   Hebraeorum  sacerdos  gestabat:  at  quominus 

veramPallii  originem  inde  repetamus  plura  obstare  vi- 
denlur.  Primo  enim  Ephod  non  adeo  summi  Pontificis 
proprium  indumentum  erat  ,  ut  ab  aliis  quoque  viris 
illustribus  etiam  laicis  haud  gereretur  ,  quemadmodum 
adductis  testimoniis  lahnius  probat  Archaeol.  Bibl.§.  122. 
Deinde  ut  idem  observat  §.  358.  Ephod  sacrum,  erat 
»  byssinum  colore  purpureo ,  hyacinlliino  et  coccineo  , 
»  atque  etiam  auro  variegatum  aeUte  losephi,  cubitum 
»  maiorem  longum,  manicis  instructum,  atque  ex  lege 
»  Mosis  in  utroque  humero  onyche  ornatum,  in  quo 
»  nomina  12.  tribuum ,  nempe  in  quoHbet  sena  in- 
»  sculpta  erant  Exod.   XXVIII.  6.  7.  » 

Quavis  modificatione  supposita  ,  haud  videtur  Pal- 
lium  ad  indumentum  huiusmodi  referri  posse.  Ceterum 
gravia  testimonia  et  argumenta  pro  hac  asserenda  ori- 
gine  haud  suppetunt;  qui  etiam  scriptores  ad  Ephod 
referunt  Pallium  ,  non  adeo  historicam  adstruunt  ori- 
ginera  quam  imitationem  quamdam  ut  utriusque  foe- 
deris  Pontifices  pecufiaria  quaedam  indumenta  habuisse 
evincant. 

CAPUT  V. 

NEQUE  EX  RATIONALI. 

Haud  diversimode  sentiendum  de  altera  opinione 
quae  PalHum  repetit  ex  Rationali  ,  quod  exclusive  ad 
ipsum  veteris  legis  supremum  Pontificem  pertinebat.  Fun- 
damentum  deducitur  ex  Alcuino  in  Gapilul.  VII.  c.  79. 
»  Pro  Rationali  nunc  summi  Pontifices,  quos  Archie- 
»  piscopos  dicimus,  PalHo  utuntur,  quod  a  summa  Sede 
»  ApostoHca  dante   accipiunt.  » 

Attamen  Rationalis  descriptionem  ex  documentis  he- 
braicis  ita  exhibet  lahnius  Arch.  Bibl.  §.  358.  «  Ad  pectus 

»  huius  vestimenti  (nimirum  Ephod)  erat  spalium  qua- 
»  dratum  unius  spithamae  ix^Tl  Rationale  ita  adaptatum 
»  erat  ut  intrinsecus  Ex.  XXXIX.  9.  instar  marsupii  du- 
»  plicalum ,  extrinsecus  vero  duodecim  gemmis  quadru- 
»  plici  serie  dispositis  ornalum  esset,  quibus  nomina  tri- 
»  buum  insculpta  erant:  quatuor  annulis  ipsi  Ephod 
»  annexum  el  fasciis  hyacinthini  coloris  alligalum,  duabus 
»  porro  catenis  aureis  in  utroque  humero  fixis  pendebat, 
»  atque  singulari  cingulo  ipsum  Ephod  totum  ambientem 
»  adstriclum  erat.  »  Enimvero  si  Palhum  Graecum,  vel 
Latinum  ,  moderna  vel  antiquiori  forma  cum  hac  Ratio- 
nalis  descriptione  conferatur,  patebit  vel  minimam  si- 
militudinem  inter  unum  atque  alterum  ornamentum  oc- 
currere.  Nullum  vero  ex  antiquitate  argumentum  ,  nul- 
lum  probabile  indicium  ,  praesertim  in  appellationum 
simihtudine  ut  Palhum  ex  RationaH  deduci  possit.  Si 
etiam  Alcuini  verba  perpendantur  ,  exurget  non  adeo 
ipsam  Palhi  veram  originem  ab  eo  ex  Rationah  adstrui, 
potius  superadditum  sensum ,  quo  ornamentum  istud  per 
accommodationem  quamdam  cum  ludaici  Pontificis  or- 
natu  conferatur. 

CAPUT  VI. 

NEC  PRIMO  INVECTUM  OB  RATIONES  MYSTICAS. 

Ahquid  adnolandum  superest  de  mysticis  Palhi 
significationibus  ,  eo  praecise  sub  respectu  num  ipsa 
Palhi  institutio  sit  inde  repetenda.  Innocentius  III.  de 
Mysl.  Missae  docet  Pallium  esse  Divinis  gravidum  Sa- 
cramentis , 

Primum  ac  praecipuum  educitur  ex  materia  qua 
Pallium  efformatur,  lana  videlicet,  ut  boni  pastoris  oves 
sibi  credilas  curantis  ac  imprimis  aberrantem  ovem  in- 

venlam  ac    super  humeros  ad  ovile  gestantis  officium 
designet. 

Item  ex  Innoc.  III.  in  lana  asperitas,  in  candore  be- 
nignitas  designantur ,  quae  in  optimo  Praesule  opportune 
misceri  ac  temperari  debent. 

Gregorio  M.  in  viliori  materia  qua  Pallium  confla- 
tur  venit  humilitas  ,  qua  Praesulera   excellere  oportet. 

Per  formam  circuli  iuxta  Innocentium  III.  designatur 
torques  aurea,  quam  legitime  certantes  accipiebant .  Con- 
stringi  humeris,  indicat  timorem  Domini  per  quem  opera 
coercentur  ne  vel  ad  illicita  difluant  vel  ad  superflua 
relaxentur:  in  duas  veluti  partes  dexteram  et  sinislram 
spectari ,  quia  Praesul  forti  animo  debet  vitae  praesen- 
tis  molestias  perferre,  toto  affectu  ad  futurae  quietem 
aspirare. 

Fasciae  a  pectore  ac  retro  pendentes  ex  Honorio  Augu- 
stodunensi  in  gemma  animae  aperiunt  quomodo  Antistes 
in  utraque  lege  plene  instructusessedebel:  iuxta  Innocen- 
lium  III.  activae  et  contemplalivae  vitae  nexum  designant. 

Cruces ,  quod  passionem  Domini  meditari  atque  imi- 
tari  Antistes  praecipue  debeat:  nec  sensu  caret  numerus 
quo  ipsae  Cruces  iterantur,  vel  aciculae,  quibusPallium 
affigitur. 

Licet  myslicis  significationibus  Pallium  praestet  , 
atque  eaedem  maximo  in  cultu  haberi  debeant ,  cum 
praeserlim  Benedictionis  in  precibus  eaedem  commen- 
dentur,  atque  in  decretis  ac  HUeris  Summorum  Pontifi- 
cum  firmentur;  attamen  haud  videtur  PalHi  origo  seu  in- 
stitutio  ex  illis  esse  repetenda.  Profecto  in  huiusmodi  rebus 
ralio  aliqua  historica  anteire  solet  ,  cui  deinde  mysticae 
significationes  accesserint.  Id  etiam  suadetur  cum  ab 
antiquiori  aetate  PalHum  in  Oriente  atque  Occidente 
in  usu  fuerit,  quin  institutionis  initium  proferatur:  ma- 
xima   insuper    in     ipsis    mysticis    sensibus   assignandis 

adest  varietas.  Cum  institutio  rilus  alicuius  fit  ad  figura- 
tum  lantum  sensum  promendum  accurate  illius  memo- 
ria  servari  consuevit  ,  perspectaque  manet  ratio  quae 
ceremoniae  instituendae  plena  perfectaque  causa  extiterit. 

Praecipua  Myslica  ratio  ea  esse  videlur  ,  ob  quam. 
designetur  ovium  cura  pastoribus  tradita:  at  qua  de  causa, 
in  Occidente  saltem,  ab  antiquiori  aetate,  non  omnibus 
Episcopis  Pallium  commune  fuil?  Cur  etiam  si  ad  vellus 
exprimendum  fuit  Pallium  institutum,  hoc  ipsum  ve]leris 
nomen  adhibitum  non  est:  aliaque  usurpata  vocabula 
apud  Graecos  et  Latinos  quae  ad  rem  illam  haud  perti- 
nere  videntur? 

bemum  conalus  eruditorum  ad  Pallii  originem  dedu- 
cendam,  et  ratio  ipsa  loquendi  a  plerisque  adhibila  dum 
illam  incertam  atque  obscuram  asserunt,  indicio  est  ex 
mysticis  significationibus ,  quae  omnibus  sunt  perspe- 
ctae,  haud  esse  illam  derivandam:  imo  qui  hasce  mysti- 
cas  significationes  fusius  tradiderunt,  non  ita  eas  pro- 
ferunt  ut  inde  prorsus  Pallii  institutionem  repetant ,  e 
contra  eius  originem  absconditam  atque  incertam  iidem 
asserunt. 

CAPUT  VII. 

PALLII  ORIGO  PR0P0:«lTUR. 


ARTICULUS  L 

Ex  usuali  pallio. 

NonnuUi  agentes  generatim  de  sacro  Pallio  eam  quo- 
que  obiter  sententiam  insinuaverant  qua  ex  communi 
Pallio  deduceretur  ,  cui  tamen  vix  adhaerebant,  et  ge- 
neratim  incerta  Pallii  origo  asserebatur  ob  actualem,  uti 
arbitror,  utriusque  indumenti  discrepantiam.  Ilanc  ilaque 

senlenliam  accuralius  perpendendam  assumo  ut  de  Apo- 
slolici  Pallii  origine,  ad  quam  potissimum  haec  disqui- 
sitio  dirigilur,  deinde  agam. 

Vestis  propria  Graecorum  ac  generatim  Orientalium 
pallium  erat  teste  Plauto  aliisque  omnibus  antiquis  scri- 
ptoribus.  Quemadmodum  enim  Romani  passim  supra  tu- 
nicam  utebantur  toga;  Graeci  itidem  super  tunicam  adhi- 
bebant  palHum  ,  quadratum  nempe  velum  quod  humeris 
impositum  a  tergo  descendebat,  ac  pro  lubitu  etiam  bra- 
chia  et  anteriorem  partem  operiebat.  Probe  autem  pal- 
lium  est  distinguendum  a  paenula,  quae  invecta  est  pro 
itineribus  vel  ut  tulamen  esset  a  pluvia  et  aere  immitiori: 
palHum  enim  honesta  prorsus  ac  decora  vestis  erat  , 
haud  minus  quam  apud    latinos  toga. 

PalHo  itidem  ludaei  utebantur.  Num.  XV.  38.  «  lo- 
»  quere  filiis  Israel  et  dices  ad  eos  ut  faciant  sibi  fimbrias 
»  per  angulos  palHorum,  ponentes  in  eis  vittas  hyacinthi- 
))  nas:  quas  cum  viderint  recordentur  omnium  mandato- 
»  rumDomini,  nec  sequanlur  cogitationes  suas  et  ocu- 
»  los  per  res  varias  fornicantes.  »  Insuper  Deuteronomii 
cap.  XXII.  12.  cum  Hebraeis  forma  vestium  designatur: 
c<  funiculos  in  fimbriis  facies  per  quatuor  angulos  pal- 
»  lii  tui.  n 

Gum  adductis  testimoniis  ex  veteriTestamento  conferre 
iuvat  quae  in  novo  habentur.  Matth.  c.  XXHI.  v.  5.  «  Di- 
»  latant  enim  philacteria  sua  et  magnificant  fimbrias 
»  Tcfc  KpctgTnJ^cc  rm  IfjLctTicdv  ctOTCov  »  Luc.  c.  VIII.  v.  64. 
»  Tetigit  fiml)riam  vestimenti  eius  tou  noigTnJ^ov  tou  ifjuct' 
»  Tiou  clutoU'  »  Adnotandum  priori  in  testimonio  vittas 
illas  a  Mose  praescriptas  designari:  siquidem  Pharisaei 
dicuntur  praecise  magnificare  fimbrias  ,  latas  nimirum 
fimbrias  seu  vittas  in  paUiis  habebant.  Rursus  de  pal- 
lio  Matth.  c.  V.  v.  40.  «  Et  ei  qui  vult  tecum  iudi- 
»  cio    contendere   et  tunicam   tuam  tollere  ,   dimilte  ei 

»  el  pallium  ro  If^ctriov  :  »  Nonnisi  vero  de  pallio  ex- 
plicari  possunt  quae  Angelus  ad  Petrum  carcere  hero- 
diano  delentum  habet  Act.  c.  XII.  v.  8.  «  Circumda  tibi 
»  vestimentum  tuum  et  sequere  me  Tn^i^ctKov  to  ifjLct' 
Tiov  (TQV  Kcu  aiitoXovQii  ^oi.»  Enimvero  in  antiquioribus 
quae  supersunt  Christi  et  Apostolorum,  quemadmodum 
et  Prophetarum  ac  virorum  illustrium  antiqui  foederis, 
imaginibus  pallium  iugiler  supra  tunicam  occurrit,  quod 
in  pictis,  sculptis,  vitreis,  musivis  operibus  Christianae 
antiquititatis  perspicuum  existit. 

Nullam  quidem  peculiarem  veslium  formam  veleres 

Christiani  habuerunt :  nec  dubitare  licet  Romanos,  no- 

biHores  praesertim,  togam  induisse:  frequentissimus  at- 

tamen  pallii  usus  tunc  temporis  per  orbem,  per  ipsam 

Italiam    et  Romae    eliam  evaserat :  feruntur   querelae, 

ineunte  Imperio,    quod    abiic  erelur    toga  :   Graecorum 

mores  in  hoc  etiam  praevalebant,  cum  praesertim  pal- 

lium  utpote   a  Graecis  philosophis  adhibitum  in  honore 

veluli    sapientiae    signum  haberelur.  Hinc   Romani  qui 

philosophiae  se  addicebant  ex    toga  ad  pallium  tran- 

sire  ferebantur,  qua  de  re  plura  videre  est  penes  Tertul- 

lianum.  Hisce  omnibus  de  causis,  Pallii  usum  frequen- 

tissimum  apud  Chrislianos  extitisse  facile  quisque  agno- 

scit :  ex  documentis  vero  praesertim  Tertulliani   patet. 

Mirum  vero  esse  haud  debet  quod  sicuti  pro  Chri- 

stiano  cultu  plura  communia  olim  indumenta  nonnullis 

cum  modificalionibus  aptata  fuerunt;  pallium  ipsum  in- 

ter  sacra  ornamenta  fuerit  recensitum ,   principem  imo 

Jocum  obtinuerit,  prout  in  communibus  indumenlis  prae- 

cipuum   ac  magis  perspicuum  erat.    Ut  enim  omittam 

profanae,  dehinc  sacrae  ,  philosophiae  signum  illud  ex- 

titisse;  ex  veteri  testamento,  ob  designatas  fimbrias,  me- 

moriale  erat  mandatorum  Domini  et  continentiae  a  mun- 

danis;  imprimis  vero  Christus,  Apostoli,  aliique  Chri- 

stianae  Fidei  praecones  atque  ecclesiarum  fundatores 
eo  usi  noscebantur ,  atque  in  eorum  imaginibus  pallium 
perspicuum  erat. 

Enimvero  cum  ad  personae  indumentum  pallium 
refertur ,  nonnisi  superiorem  illam  quam  descripsimus 
vestem  denolat,  haud  alio  in  sensu  usurpatum  con- 
stat.  Fuerit  quidem  angustius  vulgare  pallium,  latius 
vero  philosophicum  et  peculiari  quadam  nota  dislinctum 
utFerrario  de  re  vestiaria  placuit,  pretiosius  etiam  di- 
versique  ornatus  pro  induentis  condilione ;  pallium  eam 
tantum  apud  veteres  notionem  exhibet.  Profecto  si  in- 
dumentum  aliquod  haberemus  quod  a  vetustiori  aetate 
generatim  togae  nomine  appellatum  fuerit,  quis  originem 
ipsius  ex  toga  negare  auderet?  Tunicae  nomen  servatum 
et  pro  sacris  indumentis  est;  dubilari  ne  potest  ex  veteri 
tunica  ecclesiasticam  tunicam  prodire?  Idem  aequo  iure 
de  Pallio  est  asserendum,  nec  video  cur  hypotheses  sint 
efTingendae  vel  in  incerto  res  rehnquenda,  cum  praesto 
ilhus  exphcandae  ratio  suppetat ,  profecto  quo  simpH- 
cior  eo  verior. 

ARTICULUS  II. 

Solvitur  difficultas, 

Explananda  porro  est  difficultas  quae  deduci  posset 
ex  eo  quod  sacri  Pallii  forma  vix  commune  aliquid  vi- 
deatur  habere  cum  antiquo  pallio:  illud  enim  erat  am- 
plum  velum  quo  persona  operiebatur  ;  sacrum  vero 
Palhum  sive  latinum  sive  orientale  non  est  nisi  fascia 
quaedam  magis  vel  minus  lata  quae  humeris  ac  pectori 
circumponitur. 

Recolendum  tamen  est  longo  saeculorum  intervallo 
vesles  sacras  Christiani  cultus,  quarum   plures  saltem 

ex  communibus  indumenlis  exortae  sunt,  varias  quo- 
que  et  apud  diversas  gentes  modificationes  subii^ise:  nil 
mirum  proinde  si  idem  in  Pallio  contigerit. 

Neque  vero  explicatu  difficile  est  qua  ratione  Pal- 
lium  ad  eam  formam  redaclum  fuerit,  quam  usus  Ec- 
clesiasticus  Orientis  et  Occidentis  exhibet.  Consideranti 
enim  vetus  pallium,  illudque  cum  sacro  conferenti  fa- 
cile  occurrit  vetus  illud  obvolutum  et  contraclum  fuisse: 
nimirum  vel  ne  impedimento  sacris  peragendis  esset, 
ne  operiretur  casula  quae  pretiosiori  materia  fieri  coe- 
pit;  potissimum ,  hanc  imo  veram  causam  censeo  ,  ut 
pateret  illud  non  adeo  ad  proprium,  sacrum  licet  usum, 
ut  aliae  vestes  ,  sed  per  imitationem  quamdam  et  in 
obsequium  priorum  Ecclesiarum  fundatorum,  qui  usi 
eo  fuerant,  gestari.  Ceterum  si  quis  Pallii  tum  Latini 
tum  orientahs  gestandi  formam  ac  rationem  perpen- 
dat  ;  facile  agnoscet  illud  ea  ratione  aptari  in  anti- 
quioribus  praesertim  imaginibus,  quemadmodum  vetus 
palHum  gestabatur  ,  atque  inprimis  qua  ralione  eius 
fimbriae  circum  fluebant :  adeo  ut  existimari  merito  pos- 
sit,  rehqua  palHi  parte  abiecta,  eas  potissimum  fimbrias 
vel  vittas  fuisse  servalas,  quae  Deo  mandante  tanto  in 
honore  apud  Hebraeos  ex  Pentateucho  ipso  erant,  ac 
raandatorum  Domini  nec  non  continentiae  a  mundanis  si- 
gnum  ac  memoriale  fuerant  constitutae.  Afia  autem  for- 
ma ,  quae  apud  syros  praesertim  mansit ,  fascia  media 
detruncatis  hinc  inde  parlibus  rehnquilur. 

CAPUT  VIII. 

PALLIl  APOSTOLICI  ORTGO  DECLARATUR. 


ARTICULUS  I. 

Ex  solemni  veterum  praxi  pluribus  documeniis  firmata. 

Quae  generalim  de  sacri  Pallii  origine  animadverte- 
bam  hactenus,  suadere  illico  videntur  Pallium,  quo  ab  an- 
liquissima  aetate  Romani  Ponlifices  inslructi  conspiciun- 
tur ,  exhibere  ipsum  beati  Petri  Apostolorum  Principis 
pallium  seu  vestem  superiorem ,  qua  in  eius  obsequium 
et  ad  illum  vividius  repraesentandum  Romani  Pontifi- 
ces  usi  sint  atque  utantur. 

Plura  occurrunt  quae  hanc  Apostolici  Pallii  origi- 
nem  signanter  ostendant,  licet  indirecte  et  ipsam  sacri 
Pallii  generaiem  notionem  hactenus  traditam  firment: 
ad  haec  itaque  argumenta  declaranda  mox  accedo. 

Adnotare  in  primis  praestat  apud  velereshonc  viguisse 
morem  ut  pallium  seu  superior  vestis  eorura,  qui  in 
prelio  ac  cuitu  habebantur,  obsequii  et  imitationis  causa 
ab  aliis  sumeretur:  imo  per  pallii  tradilionem  et  usum, 
illorum  veluti  spiriius  et  virtus  in  hos  transfundi  ceu- 
serentur. 

Deo  ipso  auctore  in  veteri  Teslamento  factum  id 
perspicitur.  Recolenda  imprimis  quae  habentur  lil. 
Reg.  19.  16.  «  Ait  Dominus  ad  eum  (Eiiam)  ...  EHseum 
»  autem  fiHum  Saphath ,  qui  est  de  Abelmeula ,  unges 
))  prophetam  pro  te.  »  Id  vero  hac  potissimum  ratione 
perfectum  deinde  constat  ib.  v.  19.  «  Gumque  venisset 
))  EHas  ad  eum  ( Eliseum )  misit  pallium  suum  super 
»  illum.  ))   Libro  vero  IV.  cap.  11.  vv.   13.  14.   exhi- 

bctur  Eliseus  inspiciens  Eliam  per  lurbinem  ascenden- 
lem  in  coelum:  «  El  levavit  pallium  Eliae  ,  quod  ceci- 
»  derat  ei :  reversusque  sletit  super  ripam  lordanis.  Et 
»  pallio  Eliae,  quod  ceciderat  ei ,  percussit  aquas  et  non 
»  sunt  divisae:  et  dixit  ubi  est  Deus  Eliae  eliam  nunc? 
»  Percussilque  aquas  et  divisae  sunt  huc  alque  illuc,  et 
»  transiit  Eliseus.  »  Conslat  ex  his  omnibus  Eliam  per 
sui  pallii  immissionem  prophelam  inaugurasse  Eliseum 
atque,Elia  abscedenle,  eius  pallium  divina  ordinalione 
Eliseo  dereliclum,  quo  signo  inlelligeretur  Eliae  spiri- 
lus  in  Eliseum  veluti  transfusus:  Eiiseum  denique  eo 
pallio  usum  ad  Eliae  opera,  miracula  praesertim,  per- 
petranda.  Porro  quanto  in  honore  Prophelarum  alio- 
rumque  veteris  foederis  insignium  virorum  gesta  apud 
€hristianos  exislerent,  Ecciesiae  anliquitates  demonstrant 
et  imprimis  prioris  aetalis  monumcnta  quae  frequcnli, 
recondila  saepe  saepius  ratione ,  ulriusque  teslamenli 
oeconomiam  coniunctam  ac  disposiiam  exhibent. 

Ad  Christianam  quod  attinet  Ecclesiam,  S.  Pauli  Ae- 
gyptii  Eremitae  gesta  praeferunt  Alhanasium  Alexandri- 
num  Antistitem  S.  Antonio  tradidisse  pallium,  illudque, 
Paulo  ipso  postulaute,  ad  suum  corpus  pro  sepultura 
operiendum  fuisse  adhibitum.  «Quamobrem  quaesoperge 
»  nisi  molestum  est  et  paliium  quod  tibi  Athanasius  Epi- 
»  scopus  dedit,  ad  obvolvendum  corpusculum  meum 
»  defer;  stupefactus  Antonius  quod  de  Alhanasio  et  pallio 
»  eius  audierat »  elc.  S.  Ilieronymus  in  vila  Pauli.  liaec 
eo  dirigebantur  ut  Antonii  et  Pauii  consensus  in  asse- 
renda  cum  Athanasio  Verbi  divinilate  commendaretur. 

Vidimus  Metropbanis  Paliium  sacrae  mensae  imposi- 
lum ,  illudque  ipsum  successori  Alcxandro  servatum* 

Ex  Niceta  Paphlagone  in  vita  S.  Ignatii  Constanti- 
nopoiitani  habemus.  «  III um  sacro  patriarchae  ornatu 
a  ex  more  domestici  vestiunt  ,  et  venerandum  lacobi 


—  36  — 

»  fratris  Domini  superhumerale  cum  veneratione  illi 
»  induunt.  »  Refert  ante  aliquot  annos  illud  Hierosoly- 
mis  missum,  Ignatium  tanta  veneralione  ilhid  prosecu- 
lum  ac  si  ipsum  lacobum  x\postolum  in  eo  humerali 
spectasset ,  et  mandasse  ut  secum  sepelirelur. 

Luculenlius  altamen  longe  est  testimonium  quod  ha- 
bet  Liberatus  Diaconus  in  historia  Nestorianorum  et  Eu- 
tychianorum  cap.  20.  cum  de  ordinatione  Theodosii  in 
sedem  Alexandrinam  po>t  Timothei  mortem  loquitur. 
«  Consuetudo  quidem  est  Alexandriae ,  illum  qui  de- 
»  functo  Episcopo  succedit  excubias  super  defuncti  cor- 
»  pus  agere,  manumque  dexteram  eius  capiti  suo  im- 
»  ponere,  el  sepuho  manilnis  suis,  accipere  collo  suo 
»  beati  Marci  pallium  et  tunc  legilime  sedere.  »  Con- 
stat  nimirum  ex  Liberato,  i]h'co  post  Episcopi  Alexan- 
drini  obitum  electionem  novi  antistitis  peragi  consue- 
visse ,  eleclum  immediate  ordinatum ,  eumdem  defuncti 
Anlistitis  corpus  cuslodisse  ac  sepuilurae  tradidisse  , 
antea  vero  paHium  ex  defuncti  Episcopi  corpore  suslu- 
hsse  suisque  imposuisse  humeris  ea  ratione  ul  circa 
collum  responderet,  palliuni  fuisse  S.  Marci :  ideoque 
S.  Marci  palHum  ex  uno  in  ahum  transiisse  Alexandri- 
num  Antislitem. 

Difficuhas  ahqua  contra  Liberati  narrationem  exur- 
gere  posset  ex  iis  quae  habentur  in  actis  Petri  Alexan- 
drini  Episcopi  «Petrum  indutum  vestibus  sacerdotaHbus 
»  albi  coloris  colobio  et  omophorio,  triumphali  pompa 
»  ad  coemeterium  delatum  sepulturae  mandatumfuisse.» 

Attamen  quaevis  sit  documenti  huius,  recentioris 
quidem  aelatis ,  auctoritas,  optime  cum  Liberati  testi- 
monio  illud  cohaeret.  Siquidem  Petrus  Alexandrinus 
cum  omophorio,  triumphali  pompa,  ad  coemeterium 
delatus  perhibelur  ,  non  vero  cum  ipso  eodem  omo- 
phorio  sepultus:  Liberatus  vero  satis  indicaverat  PalHi 

detractionem  evenisse  immediate  ante  tumulationem  de- 
functi  Episcopi ,  adeo  ut ,  expleto  funere  per  successo- 
rem,  is  detractum  ex  iliius  corpore  Pallium  S.  Marci 
assumeret.  Celerum  cum  mentio  tantummodo  fiat  in  actis 
Petri  de  colobio  (nimirum  tunica)  et  omophorio,  haud 
renuerem  agnoscere  in  eo  omophorio  proprium  pal- 
lium  seu  casulam ,  quibus  indumentis,  seposilo  iam  S.  Marci 
pallio  ,    Petrus  Alexandrinus  sepultus  sit. 

Acla  ipsa  Petri  Alexandrini  ritum  a  Liberato  descri- 
ptum  assumendi  pallium  referunt.  Liberati  item  testimo- 
nio  respondere  videntur  quae  Isidorus  Pelusiota  Patriar- 
cham  Alexandrinum  Cyrillum  alloquens  ep.  370.  Lib.  L 
protulerat.  «  FiHus  tuus  sum,  quippe  qui  magni  illius 
))  Marci  speciem  alque  habitum  praeferas  »  edit.  lacobi 
Billii.  Saeculo  tamen  seplimo  ac  deinceps  de  ritu  huius- 
modi  haud  amplius  menlio  occurrit ,  forte  ob  ea  quae  a 
Mohamedanis  exinde  Chrisliani  pati  debuerunt ,  unde 
etiam  evenit  ut  electiones  et  consecraliones  Antistitum 
Alexandriae  clam  in  monasteriis  potissimum  fieri  debue- 
rint.  Porro  apud  Alexandrinos  Antistites  ea  a  primor- 
diis  consuetudo  invaluisse  dicenda  est,  siquidem  perpe- 
tuam  et  constantem  ea  documenta  prioribus  saeculis 
exhibent. 

Placuit  in  his  declarandis  diutius  immorari  ,  siqui- 
dem  praxis  illa  Antistitum  Alexandriae  de  assumendo 
Pallio  S.  Marci,  iis  consentanea  quae  generatim  con- 
stant  de  solemni  praxi  aliorum  pallia  sumendi  ad  ob- 
sequium  atque  imilationem  significandam ,  satis  super- 
que  ostendere  videtur  nonnisi  S.  Petri  Pallium  esse 
agnoscendura  in  Pallio  quod  Romani  Pontifices  ea  ipsa 
aelate  adhibebant  ac  tanto  in  cullu  iugiler  habuerunt. 
Neque  abs  re  erit  adnotasse  Liberatum  latinum  scri- 
ptorem  ipsum  Pallii  nomen  habere,  eo  tempore  scri- 
psisse,  saeculo   videlicet   sexlo  ,   cum  vocabulum  Pallii 

cerle  indumentum  de  qiio  agimns  designabat ,  ea  pcne 
forma  uti  modo  in  usu  est:  eo  ipso  tempore  quo  Pal- 
lium  in  imaginibus  pingebatur  ,  ac  lilterae  pro  Pallii 
concessione  tradebantur.  Id  etiam  clarissime  patet  ex 
eo  quod  Pallium  illud  S,  Marci  circa  collum  apposi- 
timi  referlur,  adeo  ut  ad  fasciae  modum  redactum  seu 
colligatum  et  penes  Alexandrinos  exliterit.  Licet  vero 
Liberatus  aliique  ,  pro  re  nata  ,  de  Marci  Pallio  loculi 
sint ,  implicile  firmare  videntur  in  Romanorum  Pontifi- 
cum  Pallio,  quod  eodem  nomine  ac  forma  erat,  noiv 
nisi  Petri  pallium  esse  agnoscendum. 

Cui  quidem  argumcnto  maior  quoque  vis  accedere 
■videtur  ex  arctissima  coniunctione  inter  Ecclesiam  Alex- 
andrinam  a  Marco  fundatam  et  Romanam  quae  Petrum 
auctorem  primumque  Ponlificem  habuit,  cum  Marcus 
Petri  discipulus,  in  Urbe  evangelizanda  socius  et  adiu- 
tor,  atque  Alexandriam  ex  Urbe  ab  ipso  Petro  missus 
fuerit.  Profecto  quod ,  in  obseqinum  discipuli,  Alexan- 
driae  praestabatur  ,  potiori  iure  ad  honorandum  ma- 
gistrum  et  quidem  Apostolorum  Principem,  totius  Ec- 
clesiae  Primatem,  Romae  praestitum  dici  debet,  cum 
hic  atque  illic  Pailium  huiusmodi  in  honore  fuerit:  cum- 
que  tres  vel  quatuor  annos  Marci  obitus  martyrium 
Petri  praecesserit ;  quod  Anianus  in  obsequium  Marci 
praeslitit,  idem  ad  Petrum  commemorandum  a  Lino  ac 
successoribus  Pontificibus  in  Pallio  assumendo  factum 
rerte  est  ,  in  cuius  potestatis  plenitudinem  succcde— 
bant. 

ARTIGULUS  II. 

Ex  iis  qui  adpriores  Romanos  Pontijices  Pallium  refcruni. 

Opporlune  autem  hic  sese  offerunt  teslimonia  quo- 
rumdam  velerum  scriptorum,  qui  a  Lino  Ponlifice  imme- 
dialo  Pelri  successore  Pallium  repelunt.  Hactenus  haec 
teslimonia  parvi  habebanlur  qualenus  intelhgerentur  de 
ahijuo  decreto  Pontificis  Lini  inslituentis  novum  quod- 
dam  ac  myslicum  ornamentum  sub  PalHi  nomine:  im- 
merito  tamen  ut  mox  patebit. 

Primum  eruilur  ex  sermone  de  Epiphania  Eusebio 
Caesareensi  adscripto,  antiqui  auctoris,  quisquis  ille  fue- 
rit.  «  Nihil  antiquius  veste  illa  sacerdotali  archipraesulis 
»  nostri ,  quae  illi  vesti  de  V.  T»  successit  Ephod  bysso 
»  auroque  contextae  ,  qua  in  signum  plenissimae  po- 
»  leslatis  primus  Linus  amictus  est ,  cui  et  typum  dedit 
»  el  nomen  ut  a  veleribus  accepimus  scriptoribus,  quam 
»  appellavit  et  Pallium.  » 

Qua  ratione  per  imitationem  quamdam  Pallium  re- 
feratur  ad  Ephod ,  iam  supra  cap.  IV.  adnotavi.  Quod 
ad  veram  originem  attinet  ,  auctor  refert  Pallio  primo 
Linum  amictum  fuisse,  idque  a  scriptoribus,  eo  tem- 
pore  veteribus  ,  referri.  Facti  lestimonium  eo  gravius 
est  quod  ratio  facti  ipsius  veluti  lateat,  nullam  itaque  prae^ 
conceplam  opinionem  auctor  tradere  intendebat.  Tantum 
dicitur  Linus  Pallio  amictus  primofuisse:  nimirum,  quia 
Petri  palHo  immediatus  eius  successor  primo  amictus 
est:  Pallium  item  ad  Pelrum  esse  referendum  indicant  ea 
verba  in  signam  plenissimae  poteslaiis  ,  quam  nimirum 
uti  Petri  successor  obtinebal:  optime  vero  additur  cui 
typum  dedit  et  nomen,  quia  ipsum  PaUium  in  Petro 
erat  usualis  vestis ,  in  Lino  sacrum  indumentum ,  typus 
successionis ,  signum  plenissimae  potestatis. 

Eadem  ferme  occurrunl  in  sermone  de  vesle  sacer- 
dotali,  cui  nomen  S.  Maxinii  praefixum  est. 

«  In  lege  gratiae  antiquiim  est  illud  nostrum  Ephod, 
»  idest  Pallium  ,  quod  nostri  Patriarchae  arbitrantur  a 
»  Lino  posl  Petrum  secundo  Romano  Pontifice  institu- 
»  tum  et  in  singulare  potestatis  privilegium  nostris  Deo 
»  plenis  Praesulibus  datum.  » 

Quo  sensu  Pallium  deducatur  ex  Ephod  iam  est  ex- 
plicatum:  al  plura  quoad  historicam  Pallii  originem  inibi 
asseruntur  1 .  Pallium  inslitutum  a  Lino  secundo  Romano 
Pontifice,  Pelri  videlicetimmediato  successore,  quatenus, 
ut  ex  ahero  habemus  testimonio  ,  primo  ipse  Pallio 
amictus  sit,  2.  Eam  esse  Praesulum  Orientalium  doctri- 
nam  et  traditionem.  3.  Datum  ab  Apostolica  Sede  Orien- 
tis  Praesulibus  in  singulare  potestatis  privilegium. 

Prostant  haec  testimonia  penes  Catalanum  commenl. 
ad  Ceremoniale  R.  E.  edit.  Rom.  1750  t.  L  p.  342. 

Oldoinus  in  Ciacconium  alteri  innixus  lestimonio  , 
Pallii  ad  Ciementem  institutionem  revocat:  profecto  ut 
allati  argumenti  vis  consistal,  satis  est  ut  ad  priores  Ro- 
manos  Pontifices  proximos  Petri  successores  Pallii  usus 
referatur.  Est  insuper  adnotandum  quod,  licet  vera  chro- 
nologia  Linum  Petri  immediatum  successorem  statuat, 
apud  nonnullos  veteres  scriptores,  orientales  praesertim, 
Clemens  priori  in  loco  exhibelur:  hinc  forte  est  repe- 
tendum  testimonium  de  Pallii  institutione  per  Clementem, 
Jicet  verius  institutio  seu  potius  prima  susceptio  Pallii 
ad  Linum  per  alios  referatur,  qui  reapse  primus  post 
Pelrum  in  Romana  cathedra  sedit. 

ARTICULUS   ni. 

Ex  actis  Materni. 

Confirmari  idem  potest  ex  iis  quae  Acta  Materni  el  Ru- 
pertus  Abbas  Tuitiensis  habent  T.  1.  de  Divinis  officiis 
cap.  27.  nimirum  «  Maternum  a  S.  Petro  missum  Treverim 
»  haereditatem  PaUii  suis  successoribus  reliquisse.  »  Porro 
ius  gestandi  Pallii  in  Episcopis  Trevirensibus  deduc  itur 
ex  Materno  illius  Ecclesiae  fundatore ,  atque  ea  ratione 
ut  Maternus  reliquerit  successoribus  haereditatem  Pal' 
lii:  profecto  si  haec  verba  deinde  ad  ius  Pallium  in- 
duendi  denotandum  traducta  fuerint,  per  se  et  proprie 
indicant  ipsum  pallium  in  haereditatem  Materno  et  suc 
cessoribus  relictum.  Si  vero  id  fecisse  refertur  Maternus 
pro  suis  Trevirensibus ,  accepta  missione  et  poteslate  a 
S.  Petro,  profecto  potiori  iure  agnitum  id  de  Petroexisti- 
mandum  est  pro  Romanis  Pontificibus ,  qui  omnimodae 
eius  potestatis  haeredes  erant :  cumque  in  Pallio  illo  hae- 
reditario  Trevirensi,  Materni  pallium,  quod  tamen  typice 
in  Petri  ipsius  palHum  resol^itur,  sit  agnoscendum:  patet 
ipsius  Petri  pallium  intelligi  eo  in  Pallio,  quod  haeredi- 
tario  item  iure  Linus  aliiqoe  deinde  Pontifices  assumere 
consueverunt. 

ARTICULUS  IV. 

Rursusexiis  quaecirca  Pallium  Apostolicum  in  usu  hahentur. 
§.  1.  Ad  Petrum  refertur. 

Haec  autem  maius  certe  robur  acquirere  videntur 
ex  alia  argumentorum  serie  ,  unde  constat  sacrum  istud 
Pallium  multiplici  quidem  ratione  ad  Petrum  ipsum  di- 
serte  referri.  Enimvero  haec  Pallii  relatio  ad  Pelrum  in 

omnibus  ferme  documentis  quae  ad  ornamenlum  isfud 
pertinent  conspicua  est  ,  et  quidem  eo  validior  quod 
nil  huiusmo(3i  occurrat  de  aliis  muneribus  quae  a  Ro- 
manis  Pontificibus  tradi  consueverunt.  De  Pallio  in  fa- 
vorem  Syagrii  Augustodunensis  haec  habet  Gregorius 
Lib.  IX.  ep.  109.  «  Pallium  ad  Missarum  solemnia  uten- 
i)  dum  transmisimus  ut  quia  adiuvare  spiritalia  sluduit 
»  (Anglicanam  videlicet  Augustini  mlssionem),  Apostolo- 
))  rum  Principis  solalio  in  ipso  quoque  inveniatur  spiri- 
»  tuali  ordine  profecisse.  »  Item  de  Pallio  in  favoremLe- 
andri  Hispalensis,  htteris  superius  allegatis,  ait  esse  illuda 
«  beati  Petri  Apostoli  sede  »  «  ex  benedictione  B.  Pelri  Apo- 
»  stolorum  Principis  »  alias,  munus  B.Petri  dicitur.  Cum 
etiam  ad  Anselmum  Cantuariensem  Archiepiscopum  Pal- 
lium  delatum  esset,  habetur  apud  Eadmerum  «omnes  in 
»  obsequium  Petri  illud  fuisse  osculatos.»  Profecto  cum 
pallium  in  sensu  indumenti  nonnisi  superiorem  vestem 
designct  supra  tunicam  assumi  solitam,  isla  relatio  Pallii 
sacri  ad  Petrura,  nexum  cum  pallio  seu  superiore  Pelri 
indumento  importat. 

§.  2.  De  Corpore  S.  Petri. 

Imprimis  vero  est  animadvertendum  Pallium  Apo- 
stolicum  a  vetusta  aetate  de  corpore  S.  Petri  nuncupari. 
Ea  ralione  sermo  de  Pallio  instituitur  ,  Pallium  desi- 
gnatur  ,  Pallii  petitio  ,  concessio  ac  tradilio  fieri  con- 
suevit  ac  modo  etiam  fit,  uti  Pallium  de  Corpore  S.Petri, 
Certe  quoad  Alexandrinos  Antistites  Pallium  de  corpore 
S.  Marci  quid  imporlasset  ex  Isidoro  Pelusiota  ,  Liberato, 
et  aclis  Petri  x\Iexandrini  innotescit ,  nimirum  S.  Marci 
pallium  :  a  pari  itaque  S.  Petri  pallium  est  prorsus  in- 
lelligendum  in  Pallio  de  corpore  s,  Petri. 

Obiici  posset  data  aliquando  fuisse  palliola  quaedam, 
quae  antea  sepulchrisApostolorum  fucrantapposila,quae 

sanctunria  dicebantur  et  Reliquiarum  more  servabantur, 
adeo  ut  ad  haec  et  Pallium  de  quo  agimus  sit  referen- 
dum.  At  latissimum  discrimen  inter  palliola  ista  quae 
aliquando  saeculis  mediis  tradebantur,  et  Pallium  Pon- 
tificale :  quoad  illa  nil  praestitum  ex  iis  quae  vel  diximus 
vel  mox  proferentur  de  Pallio  Pontificali,  imo  nec  ap- 
pellabantur  Pallia  de  corpore  s.  Petri.  Imprimis  vero 
uti  mappae  seu  mantilia  iugiter  exhibentur,  numquam 
vero  tradita  ad  personae  indumentum  ea  palliola,  quem- 
admodum  iugiter  indumentum  personae  Pallium  Pon- 
lificale  habitum  est. 

Argumentum  eductum  ex  ea  formula  Pallium  de 
Corpore  s.  Petri  declarari  posse  videtur ,  siquidem  ani- 
madvertantur  plures  antiquae  imagines  praesertim  cae- 
meteriales  quae  demortua  corpora  exhibent  vel  in  spe- 
luncae  intima  parte,  uti  Lazari  cadaver,  vel  in  reserata 
capsa :  defuncti  enim  corpus  ita  linteo  seu  Pallio  advol- 
vitur  ut  albis  quibusdam  fasciis  circulatim  ad  spirae 
modum  deductis  circumdetur.  Profecto  haud  inoppor- 
tune  ea  pallii  forma  corpori  apposita  respondere  vide- 
tur  S.  Pallii  typo ,  nec  non  locutioni  illi  de  eorpore 
S,  Petri. 

y  3.  Pallii  benedictio. 

Accedit  antiqua  consuetudo  ut  multiplici  sub  re- 
spcclu  Pallii  benedictio  ad  ipsum  beatuin  Petrum  Apo- 
stolum  »  eiusque  inprimis  tumulum  referatur.  Ritibus 
plurimis,  quae  ad  materiam  ipsam  unde  efformatur,  la- 
nam  videlicet,  eiusque  mysticos  sensus  referuntur,  prae- 
missis  ;  in  festo  martyrii  Principis  Apostolorum  ,  cum 
videlicet  pallium  dimisit  ,  Pallii  benedictio  peragitur 
post  vesperas  per  ipsum  Pontificem  ,  ex  Pontificia  Sede , 
sacra  agentem  ad  sepulchrum  Principis  Apostolorum. 
Pallia  vero  disposita  iam  fuerant  prope  ipsam  Con- 
fessionem:  ritu  autem  peracto,  supra  operculum  seu 
foramen  Confessionis  ipsius ,  nimirum  supra  beatissimi 
Apostoli  tumulum  ,  in  capsa  quadam  deponuntur  ,  iugi- 
terque  ibidem  asservantur.  Licet  vero  huiusmodi  ritus 
a  Benediclo  XIV.  ea  praecise  ratione  fuerit  dispositus 
per  Constitutionem  Rerum  Ecclesiasticarum ,  attamen 
quoad  substantiam  ab  antiquiori  aetate  servabatur. 

Antiquitus  etiam  saepe  saepius  per  ipsum  Pontificem 
haec  Palliorum  consecratio  fiebat ,  at  cum  haud  raro 
Pontifices  Roma  abessent ,  mos  erat  ut  PalHa  benedice- 
rentur  per  Episcopum ,  qui  matutinas  horas  festi  ipsius 
praecinebat :  benedictio  fiebat  propius  ad  ipsam  Confes- 
sionem ,  atque  in  veteri  ordine  vigilandi  Pallia  exhibe- 
tur  celebrans  qui  «  intrat  ad  corpus  B.  Petri  et  ponit  ea 
))  super  altare.  »  Peculiares,  ea  de  re  constitutae  erant 
preces,  quas  edidit  Cardinalis  Thomasius  prope  finem 
primae  partis  operis  Antiqui  missarum  libri,  Neque  est 
praetereundum  quod  refert  Nicolaus  de  Bralion  de  Pallio 
p.  66.  capsam  cum  Palliis  post  benedictionem  una  qui- 
dem  nocte  supra  Petri  corpus  relictam,  deinde  vero  su- 
per  ipsius  Cathedram,  quae  in  sacrario  erat,  antequam 
per  Urbanum  VIII.   in  abside  elevaretur  ,  fuisse  serva- 


/iX 


—   40  — 

lam.  Profeclo  disciplina  haec  universa  quoad  Paliii  be- 
nedictionem  satis  superque  indicat  ad  Pelrum  ipsum  in- 
dumentum  istud  esse  prorsus  referendum. 

§.  4.  Pallii  assumptio  per  Pontificem. 

Demum  in  primis  est  considerandum  quod  Romani 
Pontificis  consecratio  ab  antiquiori  aetate  ad  sepul- 
chrum  beati  Petri,  cum  per  adiuncta  licuit ,  iugiter 
sit  peracta ;  eaque  regula  solemnis  ac  sanctissima  Ro- 
manae  Ecclesiae  existit.  Praxis  huiusmodi  maiori  atten- 
lione  digna  per  ea  saecula  dignoscitur  cum  Urbis  moeniis 
ea  Basilica  haud  comprehendebatur ,  campi  interiace- 
bant,  Pontificia  domus  haud  inibi  erat :  penes  Latera- 
nensem  BasiHcam  Ponlifices  morabantur  et  solemnioribus 
praesertim  diebus,  sacra  solemnia  in  hac  per  Pontifices 
peragebantur.  Attamen,  quoad  liceret,  ad  Vaticanam  Ba- 
silicam  Pontificis  electio  factaest:  id  in  primis  firmum 
erat  ut  ad  aram  supra  beati  Petri  sepulchrum  Ponlificis 
ordinatio  fierel ,  acciperet  mox  Palhum  ,  ac  primo  ibidem 
sacrum  solemne  perageret.  Satis  sit  proferre  librum  diur- 
num  Romanorum  Pontificum,  qui  saee  ulis  7.  et8.  usu  erat 
receptus,  a  Garnerio  editum  cap.  Il.til.  8.  Ritus  ordinandi 
Pontificis:  «Procedit  Electus  de  secretario  et  venit  ad 
))  confessionem  ....  Episcopus  Ostiensis  consecral  eum 
))  Pontificem.  Post  haec  Archidiaconus  annectit  ei  Pal- 
))  lium,  deinde  ascendit  ad  sedem  et  dat  pacem  omni- 
))  bus  sacerdoLibus,  et  dicit  ,  Gloria  in  excelsis  Deo.  » 
Unusquisque  facile  inlelhgit  antiquissimi  ritus  islius, 
qui  accuralissime  hactenus  servalur ,  sensum  eum  esse 
ut  Pontifex  quisque  veluti  aUer  Petrus  iugiter  ex  Petri 
sepulchro  assurgere  censeatur:  cumque  ordinatio  Pon- 
tificis  et  prima  Palhi  receptio  ad  Petri  tumulum  fiant, 
patet  ritum  Alexandrino  admodum  similem  in  Romana 
Ecclesia  viguisse  ac  vigere   adhuc  pro  novi  Praesulis  in- 

auguralione  ,  el  quemadmodum  illic  Marci,  ita  hic  Polri 
Pallium  eorumdem  successoribus  tradilum. 

ARTICULUS  V. 

Coloris  ratio  conjirmat. 

Coloris  ralio  mirifice  designalam  Pallii  ostendit  ori- 
ginem.  Pallium  albi  coloris  est  ac  iugiter  extilit,  quera- 
admodum  ex  documentis  allatis  atque  in  imaginibus 
quibuslibet  occurrit.  Hinc  opportune  excludilur  Paliii 
origo  ex  Imperiali  indumento  vel  chlamyde ,  quae  certe 
purpurea  erat.  Fiecolamus  itaque  oportet ,  vetustiores 
Apostolorum  imagines  constanti  prorsus  typo  exhibere 
non  modo  albas  tunicas ,  sed  alba  item  palHa  humeris 
imposita.  Videantur  musiva  opera  quae  habentur  in 
Basilicis  S.  Laurentii  extra  moenia  ,  SS.  Cosmae  et  Da- 
miani  ,  S.  Ceciiiae  ,  S.  Praxedis  ,  S.  Marci  atqui  alibi  : 
vetustiores  dixi,  quia  in  recentioribus  a  saeculo  decimo 
canon  isle  haud  accurate  ab  opificibus  servari  coepit. 
Porro  coloris  uniformiLas  quoad  S.  Pailium  de  quo  agi- 
mus,  album  apud  latinos  et  graecos,  cura  iis  quae  in 
Apostolorum  habitu  occurrunt ,  palliis  ;  rursus  confirmat 
Apostolicam  Pallii  originem  ,  et  quidem  Pontificii  Pallii 
ex  Petri  pallio.  Profecto  licet  apud  nonnullos  Orientales, 
S.  Pallii  color  ad  instar  aliorum  indumentorum  fuerit 
aptatus ;  consensus  Romanae  Ecclesiae  Graecorum  alio- 
rumque  Orientaiium  in  albo  Pallio  servando,  etiam  cum 
in  reliquis  sacris  indumentis  tanta  colorum  varietas  in- 
duci  coepit ,  vetustae  cuidam  praxi  innititur ,  eaque  fa- 
cile  detegilur  in  albis  palliis  ,  quae  Apostolorum  ima- 
gines  iugiter  exhibent. 

Credibile  imo  admodum  est  ipsos  Apostolos  reapse 
albi  coloris  pallia  et  tunicas,  dum  viverent ,  gestasse  , 
primo ,  quia  in  supradictis  vetustioribus  imaginibus  ita 

cxhibentur  el  quidem  constanti  prorsus  ralione :  im 
cum  operis  detrlmento ,  pictoribus  enim  displicet  coloris 
unius  repelitio  in  duplici  unius  figurae  indumento,  multo 
magis  cum  idem  in  pluribus  figuris  servandum  sit.  Id 
vero  artifices  haud  subiisse  censeri  possunt  nisi  rei  ve- 
ritate  adacti ,  ex  tradilione  de  eorum  moribus ,  atque 
ex  Antistitum  regimine ,  qui  nil  ferme  antiquitus  eorum 
arbitrio  relinquebant. 

Constat  insuper  vestes  albi  coloris  per  ea  tempora  , 
aevo  nimirum  Apostolico  ,  maximo  in  usu  fuisse  tum 
apud  ludaeos  tum  apud  Romanos ,  et  quoad  hos  sedulo 
ab  albis  sunt  distinguendae  vestes  candidae  ,  cum  lanae 
per  fullones  creta  adderetur  ,  quaeque  nonullorum  lan- 
tum  erant  propriae  ,  eorum  videlicet  qui  magistratus 
petebant  et  Candidati  dicebantur. 

Tali  insuper  colore  maxime  morum  simplicitas  ac 
vitae  innocentia ,  exprimitur :  aptissima  item  forma  ad 
laetitiam  et  solemnitatem  designandam :  atque  ut  omit- 
tam  superslitionis  ethnicorura  ministros ,  in  veteris  foe- 
deris  cultu  albus  item  color  eminebat.  Nil  mirum  ita- 
que  si  hunc  praesertim  Apostoli  selegerint  vel  in  universa 
induendi  ratione :  praesertim  vero  ad  sacra  peragenda. 

Argumentum  etiam  ea  de  re  habetur  in  aibis  in- 
dumentis,  quae  in  omnium  solemnitatum  maxima ,  Pa- 
schate  videlicet,servantur:  item  in  Nataii  Christi  Domini, 
in  Dedicatione  Ecclesiarum ,  et  quod  potissimum  al- 
tendendum ,  pro  RR,  Pontificum  atque  Episcoporum 
ordinatione  saltem  quoad  ipsum  ordinandum  ,  uti  in  an- 
niversariis  harum  solemnitatum.  Profecto  recentius  pe- 
culiaribus  de  causis  alii  colores  invecti  sunt,  antiquissi- 
mus  albus  videlur :  eaque  consonaniia  coloris  veterum 
indumenlorum  cum  palliis  Apostolorum  in  eorum  ima- 
ginibus  et  cum  s.  Pallio,  huius  originem  ex  Apostolica 
in  sacris  praesertirn  induendi  ratione  mirifice  (irmal. 

Obiici  posset  quod  cum  per  musiva  Ecclesiarum 
opera  coelestis  patria  veluti  aperiatur  ac  perspicua  in- 
spectanli  populo  exhibeatur ;  albae  vestes  in  gloriae 
signum  tribuerentur,  quemadmodum  passim  viginti  qua- 
tuor  seniores  iuxta  Apocalypsim  candidis  vestibus  induti 
ibidem  repraesentantur. 

Primo  est  animadvertendum  Apostolos  iisdem  ve- 
stibus  indui  albis  etiam  cum  extra  curiae  coelestis  am- 
bitum  exhibentur ,  ut  in  arcu  Placidiae  Basihcae  Ostien- 
sis  ac  Laleranensi  triclinio  Leonis  IIL 

At  musiva  opera  coelestem  lerusalem  cum  respeclu 
ad  militantem  Ecclesiam  exhibent,  ac  nexum  inter  utram- 
que  perbelle  repraesentant :  servant  vero  quae  singulo- 
rum  ,  cum  in  terris  agerent ,  in  primis  quoad  vestes  , 
propria  erant.  Insuper  Christus  saepe  etiam  alterius  co- 
loris  subobscuri  vestes  habet :  profecto  si  gloriae  habi- 
tus ,  ut  ita  dicam  ,  albus  existeret ,  is  potissimum  in 
Christo  fuisset  servandus :  alii  sancli  viri ,  praeter  Pro- 
phetas  et  Apostolos,  hcet  iis  admixti ,  albas  vestes  raro 
admodum  praeferunt  ut  videre  est  in  raemoratis  pluries 
musivis  operibus.  Seniores  utique  in  vestibus  albis  sunt , 
quia  integra  ratio  eos  exhibendi  ex  apocalypsi  exurgit , 
ubi  his  induti  memorantur.  Proinde  regula  ista  effin- 
gendi  Apostolos  vestibus  albis  educenda  est  potius  ex  eo 
quod  propria  illorum  induendi  ralio  haberetur ,  ut  ex 
adductis  argumentis  constat,  atque  imprimis  ad  ministe- 
rium  ipsis  traditum  designandum.  Quaevis  demum  ratio 
extiterit,  privatae  vestes  vel  solemnes  albae  fuerint,  vel 
etiam  gloriae  coelestis  habita  sit  ratio  ,  certum  est  ab 
antiquissima  aetate  et  constanter  Petrum  eo  modo  exhi- 
bitum  ut  pallium  eius  album  fieret :  porro  coloris  ista 
dentitas  inter  Petri  pallium  et  sacrum  de  quo  agitur, 
relationem  istius  ad  illud  praesertim  cum  aliatis  docu- 
mentis  tirmare  opportune  admodum  videtur. 

ARTICULUS  VI. 

Mommenta  quaedam  peculiariter  ea  in  re  attendenda. 
§.  1.  Antiqua  Pontificis  Tmago. 

Hic  vero  nonnulla  occurrunt  monumenta  peculiari 
certe  mentione    digna. 

Bianchinius  in  vitis  Rom.  Ponlificum  t.  II.  pag.  128. 
exhibel  vetustam  imaginem  Pontificis  in  coemeterio  Pri- 
scillae  detectam  ad  viam  Salariam ,  ubi  putat  exhiberi 
Pium  I.  excipientem  votum  virginitatis  a  Praxede  vel 
Pudentiana.  Porro  Pontifex  integra  persona  cooperitur 
supra  tunicam  manto  seu  pallio  albo,  et  quidem  ad  fim- 
brias  quae  supra  brachium  dexterum  extendunlur,  ap- 
parent  signa  ut  in  palliis  albis ,  quae  Apostolorum  ima- 
gines  praeseferunt. 

Praeter  Virginis  votum  edentis  imaginem ,  altera  oc- 
currit,  quae  eidem  adstat  imago  viri  togam  gestantis. 
Profecto  conformitas  pallii  in  eo  Pontifice  cum  pallio 
quod  in  Apostolicis  imaginibus  habetur ,  relationem  Pon- 
tificii  Pallii  ad  Petri  pallium  in  Petri  imitationem  per- 
belle  designat. 

§.  2.  Series  Ostiensis. 

Commemoranda  deinde  antiquissima  Pontificum  se- 
ries ,  quae  extabat  in  meridionali  latere  veteris  Ostiensis 
S.  Pauli  Basilicae:  ea  ad  S.  Leonem  I.  merito  refertur,  at- 
que  exhibebat  Pontifices  a  Petro  ad  Innocentium  I.Omitto 
aliam  quae  saec.  XIII.  per  P.  Nicolaum  III.  addita  fue- 
rat ,  siquidem  recentior  admodum  ea  est ,  cum  et  opifi- 
cibus  amplior  licentia  fieret.  Quod  ad  priorem  illam 
attinet,  anno  1720.  curante  Francisco  Bianchinio  diligen- 
tissima  illius  descriptio,   opera   etiam  notarii   adhibita 

facta  est,  cuius  acta  apud  ipsum  Bianchinium  perspici  pos- 
sunt  in  vitisRoman.  Ponlificum  tom.2.ProI.  p.  77.  Porro 
indeexurgit  Ponlifices  omnes  a  Petro  ad  Innocentium  I. 
eodem  prorsus  modo  exhiberi  nimirum  cum  alba  tunica  , 
alque  albo  item  communi  palho  humeris  imposilo.  «Nec 
D  dispar  est  habitudo  facierum  quas  tribuit  pictor  Sum- 
))  mis  Pontificibus ,  in  ea  serie  dispositis  a  S.  Petro  ad 
»  Innocentium  I.  exhibens  protomen  singulorum  orna- 
»  tam  candida  tunica ,  purpureis  hmbis  distincta  in  su- 
»  turis ,  et  palho  candido  humeris  superfuso.  »  Haec 
Bianchinius.  Marangonius  item  qui  pecuhare  opus  in  se- 
riem  Ostiensem  edidit,  hac  ratione  illarum  im.aginum 
palhum  describit.  «  Palhi  color  albus  in  subflavum  le- 
»  viter  degenerans,  ob  lanam  in  pullum  colorem.  »  Haud 
contendam  his  integrum  Ponlificale  ornamentum  con- 
tineri ,  quod  certe  pro  Ponlificibus  saeculi  praesertim 
quarti  incredibile  videtur  :  attamen  ea  ratio  exhibendi 
Pontifices  cum  tunica  et  pallio  albo ,  et  quidem  eodem 
prorsus  modo  omnes  cum  Petro  ,  qui  pariter  tunicam 
et  pallium  album  gerit  ,  maxime  attendenda  videtur  ut 
nimirum  pallium  album  a  Petro  in  alios  Pontifices  tran- 
siisse  fateamur ,   atque  inde  albi  Pallii  origo  repetatur. 

§.  3.  Musivum  ad  S.  Laurentium. 

Attendendum  quoque  musivum  opus  quod  habetur 
in  Basilica  S.  Laurentii  extra  muros  in  facie  poslica 
maioris  arcus  ,  quodque  rite  nuper  instauratum  haud 
dubito.  Petrus  ex  more  tunica  pallioque  candido  utitur  : 
in  extrema  parte  Pelagius  II.  invisitur,  qui  Pontifex  exti- 
tit  desinente  saeculo  VI.  immediate  ante  S.  Gregorium. 
Is  tunicam  habet  albam ,  album  aliud  desuper  indumen- 
tum ,  denique  Pontificium  Pallium  album,  ita  ad  peclus 
dispositum  ut  veluli  cum  casula  unum  quid  efficiat,  ac 
ferme  casulae  fimbrias  efformare  videatur :  ex  inferiori 

tanlum  parte  seiunctum  dignoscitur.  Profecto  tota  haec 
indumentorum  ratio  et  iniprimis  consonantia  illa  albi 
coloris  pro  tunica ,  casnla,  et  Pallio  Pontificio  in  vetu- 
stiori  ea  imagine ,  evincit  si  non  omnimodam  ,  ut  pro 
prioribus  saeculis  ex  serie  Ostiensi  deducitur  ,  maximam 
conformitatem  saeculo  sexto,  redacto  iam  ad  novam  for- 
mam  Sacro  Pallio,  inter  induendi  rationem  Petri  et  Pon- 
tificum  eius  successorum. 

§.  4.  Tricliniura  Lateranense. 

Revocanda  item  est  attenlio  ad  musivum  opus  tri- 
clinii  Lateranensis ,  modo  patens  ad  Sancta  Sanctorum , 
quod  a  P.  Leone  IIL  erectum  atque  ornatum  est  ut 
Romanae  Ecclesiae  defensio  Carolo  Magno  delata  po- 
sterorum  memoriae  traderetur.  Ad  rem  quod  pertinet , 
in  abside  prope  Christum  Dominum  hinc  inde  Apo- 
stoH  exhibentur  tunicis  albis  ,  palHis  item  albis  omnes 
contecli.  In  arcu  exteriori  autem  bis  Petrus  hinc  inde 
recurrit :  a  dextris  quidem  claves  a  Christo  accipiens 
tunica  et  Pallio  albo  indutus :  a  sinistris  vero  ipse  Pe- 
trus  sedet,  veste  item  alba,  PaUium  album  ad  fasciae , 
seu  moderni  Pallii  formam  gerit ,  ahudque  simile  Pal- 
lium  album   Leoni  III.  Pontifici  tradit. 

Praeter  constantem  coloris  convenientiam  inter  sa- 
crum  PalHum  et  Apostolicas  vestes,  adnotanda  pecu- 
Hariter  est  imago  illa  Petri  Pallium  Leoni  porrigentis: 
siquidem  excludit  prorsus  imperialem  Pallii  originem. 
Indicat  Pallium  proprium  esse  Petri,  cum  Petrus  ipse 
illud  deferat  ,  illud  quoque  Leoni  tradat,  veluti  praeci- 
puum  successionis  atque  haereditatis  signum.  Nisi  dica- 
mus  signum  sensu  prorsus  vacuum  fuisse  adhibitum  (et 
certe  collatio  clavium  a  Christo  ad  Petrum  in  altera  parte 
non  est  signum  mere  arbitrarium  et  sensu  vacuum),exi- 
stimandum  est  Petri  ipsius  pallium  per  illud  designari. 

illudque,  egregia  sane  oeconomia,  ad  potestatis  trans- 
missionem  ,  a  Petro  adhiberi ,  uti  Chrislus  alio  typo  ad 
potestatem  Pelri  exprimendam  claves  tradiderat.  De- 
mum  perpendere  rursus  iuvat  Petri  illam  imaginem  a 
sinistris  :  unusquisque  facile  agnoscet  illud  ad  fasciae 
modum  PalHum  album  cum  universa  Petri  indumento- 
rum  albi  coloris  ralione  apprime  convenire,  et  quid 
unum  efficere :  rursus  vero  inde  ,  quae  adstruitur  PalHi 
origo ,  ex  Petri  Pallio  firmatur. 

Difficultas  forsitan  exurget  ex  eo  quod  in  ipsa  illa 
imagine,  Petrus  praeter  Pallium  nova  forma,  commune 
pallium  de  more  habere  videatur ,  quod  aliquis  forsitan 
omissum  desideraret  si  Petri  pallium  primum  illud  de- 
signet.  Attamen  licet  praeter  Pallium  nova  forma  duplex 
album  indumentum  Pelrus  gerat,  primo  quidem  alterum 
ad  tunicae  formam  adeo  accedil  ut  veluti  ad  alterius  tu- 
nicae  modum  opifex  aptare  illud  voluisse  videatur:  plures 
vero  aliquando  adhibitas  constat.  At  assentiar  commune 
pallium  inibi  agnoscendum.  Saeculi  octavi  desinentis 
artifex,  consueta  forma  Smum  Aposlolum  exhibuisset 
cum  tunica  et  pallio  vulgari,  addito  etiam  sacro  Pallio, 
cuius  ratio  a  pallio  communi  permutata  adeo  fuerat.  Ni 
fallor  cum  veram  ex  sensu  quodam  traditionali  Pallii 
originem  nova  pictura  opifex  insinuabat ,  haud  valuit  a 
communi  typo  pro  Petri  imagine ,  qui  tum  fuisset  ali- 
quantulum  mutandus,  recedere,  et  pallium  usuale  Pe- 
tro  servavit.  [dem  sacrum  Pallium  Petro  addidit,  alte- 
rum  vero  simile  quod  manibus  Leonis  consignet :  artium 
slatus  is  erat  ut  pro  actionibus  exhibendis  saepe  saepius 
duplicarentur  res  in  picturis,  et  artifex  recentioris  aetatis 
id ,  quod  Leonianus  spectabat  felicius  exhibuisset  nempe, 
ut  detrahendo  sibi  pallium  Petrus  Leoni  illud  ipsum 
porrigeret. 

ARTICULUS  VII. 

Ex  Crucihus. 

In  Pallio  Pontificio  nonnullae  cruces  existunt,  modo 
quidem  nigrae,  idque  haud  constat  qua  de  causa  fieri  coe- 
perit  labente  saeculo  decimotertio ,  cum  ad  dimidium 
usque  illius  saeculi  iugiler  rubrae  cruces  in  Pallio  asser- 
\enlur.  Quod  probe  est  adnotandum ,  Graeci  enim  suo 
Pallio  seu  Omophorio  rubras  ilem  cruces  addebant  ut  ex 
eorum  imaginibus  palet ,  ac  modo  etiam  purpureas  auro 
admixtas  adhibent. 

Porro  in  Apostolorum  communibus  albis  palliis,  or- 
namenta  quaedam  passim  rubri  coloris  exhibenlur  ut 
videre  praeserlim  est  in  Lateranensi  Triclinio.  Palliorum 
extrema  rubra  sunt,  item  signa  ac  lineae  in  fimbriis 
quae  ex  collo  hinc  inde  supra  pectus  excurrunt,  quae- 
dam  etiam  rubri  coloris  htlerae  in  iis  palhis  notatae 
conspiciuntur.  Profecto  consonantia  et  quidem  fere  con- 
stans  dupHcis  coloris  albi  ac  rubri  (aliquando  haec  signa 
sunt  nigra)  sacri  Palhi  cum  Apostolico  communi  pallio, 
gravius  quoque  argumentum  praebere  videtur  ut  unum 
ex  ahero  deducatur.  Vel  enim  ipsas  hyacinlhinas  vittas 
anliqui  foederis  prae  oculis  habuerint  ,  siquidem  color 
hvacinthinus  est  violaceus  ad  rubrum  accedens,  vel  aliud 
spectaverint;  certe  ea  signa  purpurea  in  paHiis  albis,  ori- 
ginem  prodere  videntur  candidi  Pallii  cum  rubris  cru- 
cibus.  Neque  id  fortuito  evenire  potuit  cum  huiusmodi 
habeatur  Orientis  et  Occidentis  consensus. 

.4RTICULUS  VTIL 

Ex  materia  qua  conficitur. 

Argumentum  quoque  accedere  videtur  ex  materia  qua 
sacrum  Pallium  efformatur,  lana  videlicet :  quod  quidem 
apud  Graecos  et  latinos  antiqua  praxi  pariter  usurpa- 
tum  constat:  siquidem  Lsidorus  Pelusiola  pro  Aegyplo, 
Eusthatius  in  Eutychio  pro  Constantinopoiitanis,  laneura 
palHura  commemorant. 

Obiici  posset  testimonium  lohannis  Diaconi  in  vita 
S.  Gregorii  M.  hb.  IV.  cap.  80.  ubi  refert,  nonnullos  ab 
eius  obitu  annos,  Sancti  Pontificis  corpus  coUocatum  sub 
ahari  prope  secretarium:  loquens  autem  de  PalHo  ea  oc- 
casione  extracto  refert  illud  bysso  candente  contextum, 
nomine  autem  byssi  exquisitum  linum  indicari  videtur. 

Garnerius  tanti  facit  hoc  testimonium  ut  inde  con- 
cludat  recentius  tantum  in  Roniana  Ecclesia  Palhum  ex 
lana  fieri  consuevisse.  Hac  admissa  sentenlia ,  clarius  pa- 
teret  rationem  iham  myslicara  ex  lana  educlam ,  non 
fuisse  causam  Palhi  instituendi ,  siquidem  Palhum  iam 
praeexistebat. 

Attamen  haud  videtur  reiicienda  hypothesis  Nicolai 
de  Brahon  in  dissertat.  Pallium  Archiepiscopale ,  qui 
putat  hallucinatum  ea  in  re  lohannem  Diaconum.  Animad- 
vertit  Gregorium  ipsum  Pallii  materiam  describere  quae 
designet  humilitatem  ac  demissionem ,  quod  certe  haud 
conciliaretur  cum  bysso  candente  :  a  lumulatione  Gre- 
gorii  bis  centum  ac  quinquaginta  annos  effluxisse,  adeo 
ut  subtiliora  adeo  fila  pallii  evadere  potuerint  ut  error 
aliquis  admitteretur.  Addi  posset  ibidem  loannem  affir- 
mare  post  annos  quinquaginta  a  morte  Gregorii  per 
Gregorium  IV.  translationem  illam  evenisse,  cum  constet 

Gregorium  IV.  diu   post  floruisse»    Demum  nec  diserte 
Pallium  illud  lineum  dicitur. 

Profecto  ea  tantum  ex  causa  haud  videlur  ambigen- 
dum  de  sententia  quae  Pallium  ex  lana  fuisse  iugiter 
confectum ,  tenet.  Cum  porro  frequentissimus  in  vele- 
rum  indumentorum  ratione  lanae  usus  existeret,  atque 
ut  facile  agnoscitur ,  in  pallio  praesertim  seu  superiore 
vesle;  recensita  origo  hoc  etiam  ex  respectu  firmatur. 
Enimvero  habemus  Isidorum  Aegyplium  qui  laneum 
pallium  testatur:  Liberatus  aliique  Pallii  Alexandrini  ori- 
ginem  ex  Marci  pallio  tradunt:  a  pari  laneum  Romanae 
Ecclesiae  Pallium  ex  laneo  Pelri  pnllio  est  derivandum. 
Lanea  pallia  in  serie  Ostiensi  Warangonius  opportune 
admodum  notaverat. 

ARTICULUS  IX. 

Ex  casulac  origine.  • 

Alia  item  ratio  ex  comparatione  Pallii  ad  casulam  ac- 
cedit.  Animadverto  casulam  seu  planetam  ex  veteri  etiam 
communi  pallio  originem  habere.  Id  quidem  primo  patet 
ex  eo,  quod  antequam  latina  casula  hinc  inde  detruncare- 
tur,  adamussim  cum  graeca  sacerdotali  veste  conveniret: 
at  cum  antiquiores  Fidei  Christianae  administri  ex  oriente 
prodierint ,  certe  communis  haec  vestis  super  tunicam , 
haud  video  unde  nisi  ex  pallio  deduci  possit.  Evidentis- 
sime  id  pariter  exurgit  ex  imaginibus  Ponlificum  seu  Pre- 
sbylerorum:  in  antiquioribus  enim  evidenter  pro  casula 
pallium  commune  perspicitur,  eius  propemodum  formae 
quae  in  Christo,  Prophetis  atque  Apostolis  occurrit ; 
gradatim  vero  ad  recenlioris  casulae  formam  accedit. 
Conferanlur  casulae  Felicis  IIII  ad  SS.  Cosmam  et  Da- 
mianum,  Pelagii  II.  ad  S.  Laurentium,  Ilonorii  et  alterius 
Pontiiicis  ad  S.  Agnetem :  lohannis  IV.  et  aliorum  ad  Ba- 

ptisterium  Lateranense.  Deinde  Paschalis  I.  ad  S.  Mariam 
in  Domnica,  S.  Praxedem,  S.  Caeciliam;  et  Gregorii  IV. 
ad  S.  Marcum.  Demum  plurium  Pontificum  pro  saeculis 
decimosecundo,  decimolerlio  etc.  ad  S.  Mariam  transty- 
berim,  ad  Lateranum  in  Ecclesiae  abside  etc.  Nimirum 
ut  sacra  commode  peragerentur  brachia  et  manus  expe- 
ditae  essent,  neque  pallium  inter  agendum  decideret  , 
pallium  ante  pectus  coniungi  caepit,  et  brachia  hinc  inde 
ex  fimbriis  extrahebantur.  AHi  vero  Orientales  uti  Chal- 
daei,  Armeni  disiunctum  pallium  seu  casulam  servant, 
adhibita  lamina  vel  fibula  ad  fimbrias  ante  pectus  iun- 
gendas. 

Neque  repeti  potest  casula  ex  veteri  toga:  primo  enim 
quomodo  apud  Graecos  togae  usus,  eorum  attamen  casula 
eadem  est  ac  latina  ante  recentem  admodum  noslrae 
detruncationem.  In  antiquis  monumentis  ac  etiam  mu- 
sivis  videre  est  plures  cum  toga ,  nil  tamen  ea  cum  sa- 
cerdotali  casula  comune  habet.  Enimvero  in  toga  ut  ex 
antiquis  scriptoribus  ac  monumenlis  dignoscitur ,  latus 
dexterum  patebat  et  brachium;  eadem  vero  operiebat 
partem  anteriorem,  latus  sinistrum  et  partem  posterio- 
rem ,  adeo  ut  sinistrum  brachium,  elevando  togam  in 
sinus,  protenderetur. 

Nec  pariter  ex  paenula  ;  vestis  enim  haec  prorsus 
privata  pro  itineribus  et  pluvia ,  haud  censeri  potest  ad 
rem  sacram  veluli  nobilior  adhibita,  aliis  sepositis  indu- 
mentis  quae  in  civili  usu  erant.  Hinc  pluviale  polius  ex 
paenula  deducitur. 

Quorsum  vero  haec  omnia?  Nimirum  casula  seu  pla- 
ncta  peculiare  sacrum  Ponlificis  et  Presbyterorum  singu- 
lorum  pallium  exhibet:  at  Pontifex  aliud  addit  et  quidem 
tantae  dignilatis  et  excellentiae  ut  huic  tantum  Pallii 
nomen  servalum  sit,  illud  vero  nomen  amiserit  suum 
aliisque  denotetur  vocabulis,  licet  forma  prae  altero  me- 

lius  longe  ad  pallium  accedat.  Profeclo  haec  demonstrant 
verum  pallium  illud  esse,  siquidem  alteri  cerle  pallio  de- 
trimentum  nominis  intulit ;  excellentiori  aliqua  de  causa 
illud  geri,  non  adeo  ad  usum  quam  in  alterius  obse- 
quium:  cum  \ero  de  Romano  agatur  Ponlifice,  quaeso  in 
cuius  obsequium,  nisi  Petri,  huiusmodi  delatio  excogitari 
potest  ? 

ARTICLLUS  X. 

Ex  universa  oeconomia  in  Pallii  traditione. 

Aliud  argumenli  genus  accedit  ex  disciplina ,  quam 
Apostolica  Sedes  quoad  Pallium  Pontificium  per  Occi- 
dentem  atque  Orientem  servavit,  cuius  ratio  apprime 
perspicilur  et  undequaque  intelligitur  ex  tradita  ipsius 
Pallii  notione.  Metropolitis  et  etiam  Episcopis  Pallium 
dabatur  passim  in  signum  Vicarialis  poteslatis ,  quam 
Apostolicae  Sedis  nomine  exercebant  ut  ex  teslimoniis  ad- 
ductis  constat.  Vigilius  Pallium  concedit  Auxanio  «  agenti 
V  vices  nostras  »  Pelagius  I.  ad  Sapaudum  Arelatensem. 
«  Ut  sedis  nostrae  Vicarius  institutus  ad  instar  nostrum 
»  in  Galliarum  parlibus  primi  sacerdotis  locum  obti- 
»  neas.  »  Additque  recolenda  sane  verba  «  ut  stabilis 
»  illius  pelrae  sempiterna  soliditas,  supra  quam  Do- 
»  minus  Salvator  noster  propriam  fundavit  Ecclesiam, 
»  a  solis  ortu  usque  ad  occasum ,  primatus  sui  apicem 
»  successorum  suorum  auctoritale,  tam  per  se  quam 
»  per  Vicarios  suos  firmiter  oblineret.  Sic  participala 
»  solicitudine  sanctam  Dei  univcrsalem  Ecclcsiam  nostri 
»  per  Dei  gratiam  rexere  maiores.  »  Gregorius  Pallium 
ad  Virgilium  Arclatensem  miltens  a  Vices  nonlras »  in 
Ecclesiis  quae  sub  Childeberli  regno  erant  commitlil  : 
idemque  ad  lolianncm  luslinianae  I.  Antistilcm  «  Pallium 

»  ex  more  transmisimus  et  vices  vos  Aposlolicae  Sedis 
»  agere  iterata  innovatione  decernimus.  » 

Animadvertendum  passim  antiquioris  consueludinis 
mentionem  fieri ,  ut  constat  ex  quo  Symmachus  ad  Prae- 
decessorum  morem  provocet:  Vigilius  idem  a  Symmacho 
quoad  praedecessorem  Auxanii ,  Caesarium  nempe,  prae- 
stitum  affirmet  :  Gregorius  ad  VirgiHum  item  Arela- 
tensem.  «  Quod  vero  iuxta  antiquum  morem  usum 
Pallii  ac  vices  Sedis  Apostolicae  postulasti.  »  Idem  pa- 
riter  indicat  Gregorius  ad  lohannem  luslinianae  primae 
cum  Pallium  trasmittit  «  et  vices  Aposlolicae  Sedis  ite- 
»  rata  innovatione  \\\\im  agere»  decernit.  Exurgit  ex  his 
PalHum,  Archiepiscopis  et  Episcopis  nonnullis,  delatum 
fuisse  in  signum  praesertim  Vicarialis  potestatis,  nomine 
sanctae  Sedis  exercendae  :  et  quidem  praxis  isla  longe 
antiquior  erat  saecuHs  quinto  et  sexto. 

Oplime  id  expHcat  praxis  illa  qua  usualis  pallii  traditio 
signum  erat  traditae  missionis:  nec  perspici  potest  quo 
modo  missionis  Apostolicae  Sedis  ,  Petrique'nomine  ge- 
rendae  signum  vetustissimum  conslanterque  servatum 
esse  posset ,  quod  aliquam  relationem  cum  Petro  ac 
Romanis  Pontificibus  haud  haberet,  atque  indifferens 
prorsus  per  se  ornamentum  esset. 

Argumenti  vis  augetur  si  perpendamus  quae  Raba- 
nus  Maurus  saeculo  nono  Hb.  I.  de  institutione  clericali 
c.  23.  proferebat.  «  Summo  Pontifici,  qui  Archiepisco- 
»  pus  vocatur,  propter  Apostolicam  vicem  Pallii  honor 
»  decernitur,  quod  genus  indumenti  Crucis  signaculum 
»  purpureo  colore  exprimit ,  ut  ipso  indutus  Pontifex  a 
»  tergo  et  pectore  crucem  habeat,  suaque  mente  pie  et 
»  digne  de  passione  Redemptoris  cogitet ,  ac  populo, 
»  pro  quo  Dominum  deprecatur,  redemptionis  suae  si- 
»  gnaculum  demonstret.  Condecet  quoque  bene  ut  ipsa 
»  Apostolica  dignitas  Apostolicum  virum  faciat.  » 

Ex  Rabano  Archiepiscopus  habet  Pallium  oh  Aposto- 
stolicam  vicem ,  atque  ob  dignitatem  Apostolicam,  vir 
ApostoHcus,  Aposlolus  nimirum  esse  debet.Profecto  non 
quatenus  Episcopi  omnes  sunt  successores  Apostolorum : 
tunc  enim  omnes  Episcopos  Pallio  decorandos  asseruis- 
set,  e  contra  agnoscit  illud  Archiepiscopis  tantum  dari. 
Prae  ocuHs  nimirum  habet  Viros  illos  qui  ab  aevo 
ApostoHco  per  varias  provincias  missi  rem  Christianam 
per  easdem  primo  constiluerunt  ac  metropoleon  Epi- 
scopatum  gesserant ,  quemadmodum  nuperrime  fecerant 
Augustinus  per  AngHam,  Bonifacius  per  Germaniam,  qui 
omnes  a  Petro  atque  eius  successoribus  missi  fuerant. 
Si  itaque  PaHium  importabat  vicem  ApostoHcam ,  digni- 
lalem  Apostolicam,  profecto  PalHum  ad  ipsum  Petrum 
referri  debet :  at  non  video  qua  aHa  ratione ,  nisi  quod 
Pelri  ipsius  paHium  repraesentet.  Romani  quidem  Pon- 
tifices  eam  vicem  ac  dignitatem  proprie  atque  ordinario 
gerunt ,  ilH  vero  per  delegationem  quamdam  Pontificum 
qui  PaHium  Petri  iisdem  communicant. 

Idem  aHa  ratione  Rupertus  Tuitiensis  lib.  I.  de  Di- 
vinis  officis  c.  27.  «  Initium  ergo  Fidei  habentes  ab 
»  ApostoHca  Sede ,  regulam  hanc  MetropoHtanae  obser- 
»  vant  Ecclesiae,  ut  neminem  habeant  Pontificem,  nisi 
p  ab  eadem  sede  missum  a  qua  primus  ille  praedicator 
»  Fidei  missus  est:  illa  autem  missio  supradicti  Pallii 
»  largitio  est.  d 

Apertissirae  eo  in  testimonio  coniungitur  unaquae- 
que  PalHi  largitio  cum  priori  illa  missione,  qua  primus 
praedicator  Fidei  missus  est  in  singulas  regiones:  cum- 
que  per  Occidentales  praesertim  provincias  primos  prae- 
dicatores  a  Petro  missos  constet,  PaHii  largitio  arctissime 
cum  Petri  missione  copulatur  et  consequenter  firmatur 
relatio  Sacri  PalHi  ad  Petrum. 

Ilinc  eliammeHus  inteHigitur  formula  quae  pro  trans- 

missione  Pallii  liabeltir  in  Diurno  RR.  PP.  per  Garne- 
riiim  edito  cap.  iV.  de  usu  Pallii  tit.  3.  a  Pallii  usum, 
»  quem  ad  sacerdolaiis  orficii  decorem  et  ad  ostenderi' 
»  dam  unanimitatem  quam  cum  beato  Petro  Apostolo 
))  universum  gregem  dominicarum  ovium  quae  ei  com- 
»  missae  sunt  habere  non  dubium  est,  Apostolicam  se- 
»  dem  sicut  decuit  poposcisti ,  utpote  ah  eisdem  Apo^ 
»  stolis  fundatae  Ecclesiae  episcopus,  » 

Formula  illa  apprime  convenit  cum  epistola  Synimachi 
adTheodorum  Laureacensem  pro  Pallii  concessione:  fun- 
datio  Aposlolica  ecclesiae  potissima  erat  Pallii  petendi 
atque  obtinendi  causa.  Quae  quidem  dicendi  ratio  eo 
est  gravior  magisque  adnotanda  quod,  iuxta  Garnerium, 
ea  sit  antiquissima  concedendi  Pallii  formula  et  a  Sym- 
machi  tempore  usque  ad  Paschalem  I.  adhibila,  qui  ea 
iisus  est  cum,  Bernardo  Viennensi  Episc.  an.  817.  Pal- 
lium  dedit. 

Hinc  optime  cohaerent  indulta  illa  praesertim  apud 
Gregorium  M.  in  quibus  Pallium  ]\Ietropolitis  concedi- 
tur,  quin  habeatur  mentio  de  peculiari  aliqua  legatione 
Apostolicae  Sedis,  ea  siqnidem  implicite  perspiciebatur 
in  Metropoliticae  dignitatis  origine,  qua  Praedecessores 
ad  Christianum  nomen  propagandum  per  eas  provincias 
missi  fuerant,  quemadmodum  ApoIIinaris  Ravennam  mis- 
sus  a  Petro   fuerat. 

Patet  etiam  qua  de  causa  simplicibus  nonnullis  Epi- 
scopis  traderetur  Pallium,  quin  tamen  in  indullo  pe- 
culiaris  mentio  legationis  Apostolicae  habeatur  :  illae 
siquidem  ecclesiae  fundatorera  habuerant  Praesulem  ali- 
quem  a  Petro  missum  ,  vel  ab  eius  successoribus  ,  vel 
etiam  immediatam  hanc  originem  et  relationem  significare 
volebant  ,  idque  pcr  transmissionem  Pallii  S.  Petri  si- 
gnificabatur. 

De  Marca   censuit   prioribus   saeculis   in    Occidente 

etiam  ac  praeserlim  per  Gallias  Pallium  aliquod  in  usu 
pro  Melropolilis  fuisse,  quod  a  Romanis  Pontificibus 
haud  directe  mitteretur.  Licet  haud  ilH  subscribam  , 
fuisset  illud  palHum  commemorativum  Apostolici  Viri 
qui  provinciae  ilHus  primus  praedicator  exliterat ,  et 
meHus  forle  commemorativum  Petri  a  quo  iHe  missus 
fueral :  Opportuna  admodum  hic  sunt  quae  retuHmus  de 
Materno  Trevirensi  qui  asseritur  per  Petrum  missus  hae^ 
reditatem  Pallii  suis  successoribus  reliquisse,  Num  pal- 
lium  Materni  an  potius  Petri ,  a  quo  iHud  accepisse  si- 
gnificabatur  ,  haud  palet.  Attamen  ut  relatio  ista  ad 
Petrum  vividius  iugiter  servaretur ,  ne  progressu  tem- 
poris  quidpiam  aHud  in  eo  PalHo  perspiceretur ,  unio 
vero  cum  AposloHca  Sede  firma  consisteret;  vel  postulan- 
tibus  ipsis  MetropoHtis  ,  vel  iisdem  Romanis  Pontificibus 
curantibus ,  generalim  invaluit ,  ut  non  adeo  discipuH 
quam  mittentis,  et  si  quidem  Petri  mittentis  iUud  palHum 
esset,  non  ex  Episcopi  defuncti  corpore  vel  ex  Ecclesiae 
altari,  quam  ex  ipso  Petri  ipsius  corpore  iugiter  illud 
sumeretur. 

ARTICULUS  XL 

Ex  praxi  circa  Pallia  Orientalium. 

Omnia  pariter  ,  hac  posita  sententia,  rite  conciHantur 
quae  conslant  de  PalHi  usu  quoad  Orientales.  Nimirum 
plurimae  Orienlis  Ecclesiae  per  ipsos  Apostolos  vel  eo- 
rum  discipulos  constitutae  fuerunt  :  proinde  ad  eorum 
recolendam  memoriam  subsequentes  Antistites  PalHum 
gesserunt  ad  paHii  AposloHci  formam  sijaile  :  hinc  , 
S.  Marci  PalHum  ,  quod  Alexandrinos  Antistites  sum- 
psisse  ex  Liberato  vidimus :  S.  lacobi  PalHum  quod 
ex    urbe   Hierosolymilana  ,  cum  Mohamedanorum   po- 

lenlia  in  dies  augeretiir  ,  ad  Ignatium  Constantinopo- 
litanum  Palriarchara  delatum  est :  Antiochiae  forsitan 
Pallium  commemorativum  erat  S.  Petri,  attamen  alio 
prorsus  sub  respectu  ac  Romanum  Pallium.  Hinc  pas- 
sim  Pallium  Orienlis  Episcopi  liabuerunt ,  et  Pallium 
quidem  ex  ipso  altari  ac  veluti  ex  fundatorum  sepul- 
chro  accipiebant.  Romani  vero  Pontifices  permiserunt  ut 
Graeci  morem  hunc  servarent.  Ulinam  Apostolicitatis  no- 
tam  quam  habitu  praeferunl,  re  ipsa  omnes  servassentl 

Cum  vero  non  eadem  in  specie  Pallii  notio  in  Romano 
et  in  orientali  Pallio  contineretur,  Gregorius  M.  auctor 
ipr>e  fuit  ut  Anastasius  Antiochenus  Romae  etiam  cum  sa- 
cris  solemniis  Pontificis  adesset  suum  gereret  PalHum  ; 
quod  pariter  et  in  posterum  servalum,  adeo  utmodo  etiam 
Orientales  Antistites  Romae  sacra  facientes,  vel  etiam  Pon* 
tifici  solemnia  peragenti  adstantes  suum  PalHum  servent, 
aHorum  Apostolorum  vel  ApostoHcorum  virorum  comme- 
morativura.  IHis  vero  qui  Pontificium  PalHum  obtinent 
haud  id  conceditur. 

Attamen  ut  unitas  et  subiectio  ad  Romanam  Ecclesiam 
consisteret ,  ac  pateret  tolius  Ecclesiasticae  auctoritatis 
Petrum  esse  fundamentum  ac  originem,  Pallium  ipsum 
S.  Petri  ,  quod  vere  iurisdictionis  PalHum  est,  praeser- 
tim  Patriarchis  in  confirmatione  tradebatur.  Idque  accu- 
ratius  etiam  praestari  voluerunt  post  iterata  schismata, 
cum  iidem  in  Sedis  Apostolicae  reversi  sunt  unionem ,  ni- 
mirum  ad  ipsam  unionem  firmandam  ,  avertendum  novi 
schismatis  periculum,  in  perspicuum  signum  subiectio- 
nis  ad  Petrum  eiusque  successorem  R.  P.  ,  auctoritatis 
traditae  significalionem ,  ac  missionis  acceptae  firmandi 
nimirum  in  catholicae  Fidei  professione  suas  respective 
nationes.  Quod  etiam  praestitum  est  cum  novae  Sedes 
ab  ipsis  RR.  PP.  Archiepiscopales  seu  Primatiales  de 
novo  constituerentur,  ob  omnimodam  et  immediatam  il- 

larum  a  Pelro  eiusque  Sede  originem.  Hiuc  regula  ab 
Innocentio  IIF.  praesertim  statuta ,  seu  potius  renovata , 
ut  Palriarchae  Pallium  e  corpore  B.  Petri  accipiant.  Quod 
tamen  haud  impedit  quominus  Pallium  proprium  in  me- 
moriam  videlicet  aliorum  Apostolorum  ,  seu  veterum 
Orientalium  Ecclesiarum  fundatorum  sub  Pontificio  illo 
gerere  pergant,  quae  profecto  consuetudo  vix  diversimode 
explicari  posse  videlur. 

ARTICULUS  XII. 

Ex  institutis  omnibus  quoad  Pallium. 

Demum,  hac  posila  sentenlia,  oplime  explicantur  et 
conciliantur  quae  perlinent  ad  Pallii  Apostolici  Iraditio- 
nem  et  usum,  uli  praeconia  quae  de  Pallio  referuntur  , 
praeter  ea  quae  superius  iam  animadvertimus.  Enim- 
vero  passim  in  Pallio  plenitudo  Pastoralis ,  vel  Pontifi^ 
calis  officii  contineri  asserilur  :  optime  ,  quia  S.  Pe- 
tri  Pallium  proprie  ,  simpliciter ,  atque  absolute  haud 
perlinet  nisi  ad  Romanos  Ponlifices  ,  qui  plenitudi- 
nem  pastoralis  et  pontificalis  officii  utpote  Petri  suc- 
cessores  vere  habent.  Alque  hic  recolenda  homiHae 
verba ;  «  in  signum  plenissimae  potestalis  Pallio  pri- 
»  mum  Linus  amictus  est. »  Hinc  nulla  prorsus  Hmita- 
tio  quoad  PaHii  usum  pro  Romano  Pontifice,  siquidem 
eius  dignitati  ac  polestati  essentiale  est  PalHum  S.  Petri. 
Hinc  etiam  non  per  Antistitem  ullum  sed  ex  altari  seu 
Confessione  S.  Petri  manu  Diaconi,  nimirum  ministro  suo 
adiuvante  illud  accipit:  siquidem ,  posita  electione  ca- 
nonica,  eius  potestas  immediate  a  Christo  est  per  suc- 
cessionem  ad  Pelrum  ,  quae  in  ea  Pallii  sumptione  in- 
nuitur. 

Hinc  licet  Ponlifex  haud  semper  Pallio  modo  ulatur, 

cum  aliae  minus  solemnes  vestes  inveclae  fuerinl:  tamen 
iugiter  ea  vulgata  regula  fuit  Ponlificem  non  modo  ubi- 
curaque,  verum  et  semper  Pallio  uti  posse  ,  quia  nimirum 
propria  absolute,ac  potissima  eius  vestis  existit,  utpote 
Petri  successionem  indicans.  Enimvero  Silverius  per  Ur- 
bem  perrexisse  refertur,  cumque  in  aedes  in  Pincis  ve- 
nisset ;  nefanda  illa  patrata  sunt  ut  per  proditorem 
subdiaconum  Pallium  ex  eius  collo  tolleretur  ,  unde  certe 
patet  passim  tum  Romanos  Pontifices  Pallium  detulisse, 

Attamen  Episcopus  Ostiensis  munus  praeclarissimum 
habet  successorem  Petri  in  Episcopum  sacrandi :  hinc  et 
ipsum  ea  occasione  Petri  PaHio  exornatum  Pontifex  Mar- 
cus  voluit. 

In  signum  vero  communionis  et  unitatis  Fidei  cum 
Sede  Apostolica,  sed  et  participationis  potestatis  Pelri 
pro  unitate  in  Ecclesia  servanda  institutae,  datur  Pa- 
triarchis  etiam  Orientis,  Primatibus  et  Archiepiscopis  ut 
haec  missio  inter  fratres  Episcopos  exercenda  significe- 
tur.  Et  probe  quidem  est  adnotandum  missionem  islam 
anliquiorem  esse  decretis,  quibus  auctoritas  ipsa  [Patriar- 
chahs  vel  Archiepiscopalis  per  canones  praefinila  est  : 
hinc  PalHi  traditio  non  est  mera  ceremonia,  sed  potior 
atque  antiquissima  ralio  pleniorem  illam  poteslatem  tra- 
dendi,  ob  quam  nonnulli  per  Ecclesiam  Antistites  pe- 
cuhariter  advocati  sunt  et  advocantur  ad  Apostohcum 
munus  Petro  traditum  vice  ac  nomine  successoris  Petri 
exercendum ,  unitatemque  in  Ecclesia  respeclive  reprae- 
senlandam  atque  efficiendam. 

Patet  etiam  qua  de  causa  per  ipsos  Praesules  vel 
speciales  Procuratores  PalHi  petitio  humilHmis  precibus 
facta  sit  et  fieri  debeat:  siquidem  non  agitur  de  sim- 
pHci  ornamenti  concessione ,  verum  de  iHo  qui  ipso  sui 
conceptu  Apostohcam  missionem  involvit;  eaque  missio 
ex  praxi  ab  ApostoHco  aevo  ad  praesens  servata  accipi 

ea  obsequenti  ratione  debeat  ut  Apostolici  omnes  viri 
fecerunt,  et  imprimis  Bonifacius  Moguntinus. 

Hinc  optime  Pallii  concessio  fit  in  solemni  Romanae 
Ecclesiae  conventu,  Consistorio  videlicet,  quo  ordinarie 
Praesules  inslituunlur  ac  mittuntur. 

Saepe  anliquitus  Pallium  a  Pontifice  vel  eius  vice  ab 
Archidiacono  ad  ipsam  Confessionis  aram  Praesulibus  vel 
eorum  Procuratoribus  tradebatur. 

Intelligitur  etiam  qua  de  causa  fidelitatis  et  subie- 
ctionis  iuramentum  in  eo  accipiendo  praestari  debeat 
Beato  Petro  et  eius   Vicario  Romano  Ponlifici. 

Optime  etiam  consonat  velus  praescriptio  quod  iter 
agens,  qui  Pallium  deferret,  rectissimo  tramite  conficeret, 
illudque  unaquaque  nocte  deponeret  penes  Cathedralem 
Ecclesiam  civitatis,  vel  CoIIegialam  seu  Parochialem,  si 
Cathedralis  non  adesset. 

Clarius  etiam  ratio  perspicitur,  ob  quam  ante  Pallii 
receptionem  plura  interdicuntur  praesertim  convocatio 
synodi,  solemnes  consecrationes,  et  generatim  functiones 
solemniores  etiam  simpliciter  Episcopales:  siquidem  in 
Pallii  traditione  missio  ipsa  ,  proprio  ac  velustissimo 
ritu  continetur. 

Qua  etiam  de  causa  ad  missionem  iugiter  ostenden- 
dam,  in  praecipuis  istis  obeundis  muneribus  Pallium  est 
deferendum  ut  mittentis  aucloritas  omnibus  pateat,  ac 
tuendae  per  Ecclesiam  unitatis  memoria  existat. 

Attamen  limites  aliis  Praesulibus  pro  Pallio  gerendo 
sunt  dierum  ac  locorum,  ut  proprio  etiam  in  districtu 
certis  quibusdam  diebus  et  solemnitatibus,  intra  Ecclesiam 
pro  Missarum  celebratione  deferatur;  nimirum  ut  con- 
stet  unum  esse  Romanum  Pontificem,  qui  plenitudinem 
Pontificalis  officii  uti  Petri  successor  obtinet;  alii  vero  yi 

ad  participationem  quamdam  extraordinario  advocantur. 

Facile  quisque  videt  optime  huic   notioni  respon-  / 

